Aurreko mendeko ziklo neoliberala atzean utzita, Abya Yalako edo Hego eta Ertamerikako politikaren grabitate zentroa ezkerrean egon da 2000. urtetik. Mugimendu eta protesta herritar eraginkorrak, kontinente mailako aliantza berriak, gobernu ezkertiar edo aurrerakoiak herrialde gehienetan. Azken urteetan, ordea, eskuinak hainbat gobernu eta posizio ideologiko berreskuratu ditu, gorabidean dago. Zer lorpen eta gabezia agertu ditu ziklo aurrerakoiak? Zergatik ari da aurretik irabazitako hegemonia galtzen? Zer irakaspen atera daitezke?\nVenezuelako presidente Hugo Chávez AEBetako presidente Barack Obamari Eduardo Galeanoren Las venas abiertas de América Latina liburua oparitzen, 2009an. Aurrekoek bezala, Obamaren gobernuak ere inperialismoa praktikatu eta ageriko zein ezkutuko estatu kolpeak sustatu zituen.\n1980ko eta 1990eko politika neoliberalek paisaia latza utzi zuten Hego eta Ertamerika osoan: pribatizazioak, muturreko pobrezia eta bortxa, ezkerreko mugimenduen txakalaldi luzea, AEBekiko menpekotasun osoa, besteak beste—Kuba, honetan ere irla izan zen—. Abya Yala, Panama eta Kolonbiako Kuna herriak horrela deitzen zion kontinenteari Kristobal Kolon heldu aurretik eta hainbat mugimenduk azken urteetan berreskuratu egin dute deitura. Basamortua igarota, ezkerra taupada berreskuratzen hasi zen: Argentinako caceroladak, Boliviako Uraren Gerra, Venezuelako Caracazoa, Mexikoko zapatismoa eta besterekin. Urte gutxiren buruan indar ezkertiar edo aurrerakoiek gobernatzen zuten herrialde askotan: Ekuador, Bolivia, Brasil, Paraguai, Uruguai, Argentina, Venezuela... Hegemonia berria gorpuztu zen Abya Yalan.\n“Ziklo aurrerakoia” deitu izan zaio gutxi asko bi hamarkada hartzen dituen epealdi horri, gobernu berriak ikur nagusi. Baina eztabaida askorako ere eman du terminoak, gobernuei onartzen edo ukatzen zaien izaera ezkertiarraren arabera. Janaina Strozake brasildarra da, Lurrik Gabekoen Mugimenduko (MST) militantea 1984tik. Urteak daramatza Kantabrian (Espainiako Estatua) bizitzen, baina 2008tik Euskal Herriarekin lotura estua garatu du elikadura burujabetzaren eta MSTren inguruko ekimen ugari tarteko. Bere ustetan, ziklo aurrerakoia kapitalaren hegemonia historikoan “anomalia garaia” izan zen, langilegoaren garaipen batzuekin eskubideen arloan. “Onenean Ongizate Estatu eredura hurbil zitekeen, baina urrun xamar geratu zen. Garaipen horien oinarria langile klasearen eta burgesia nazionalen arteko akordioak izan ziren. Hortik arau kapitalistetatik kanpo eraikitzeko mugak”. Txefi Roco Sanfilippo argentinarra da. Unibertsitatean mugimendu piketeroarekin loturiko talde batean aritu zen. Hamaika urte daramatza Bilbon bizitzen, Joxemi Zumalabe fundazioan edo Trabajadoras no Domesticadas kolektiboei denbora eskaintzen, besteak beste. Hizkera ezkertiarra baina oso bestelako praktikak garatu dituzten gobernuak izan direla dio, baina une interesgarria sortu zela: “Ortzi muga ezberdina begiztatzen genuen, beste une batzuetan pentsaezinak ziren gauzak egiteko aukera. Olatu baten antzekoa izan zen, ezkerrek Gobernuen kudeaketa eskuratuz. Aurretik herri protesten olatua izan zen, gobernu berrientzako aukerak zabaldu zituzten horiek”.\nDefinizio batean edo bestean esperientzia guztiak berdintzea errealitatea faltsutzea litzateke, ordea. Aniztasuna handia da. Luismi Huarte Pozas Gizarte Antropologiako irakaslea da EHUn, eta Parte Hartuz ikerketa taldeko kidea. Bere ikerketa lerro nagusia Abya Yalako prozesuen azterketa izan da azken hamabost urteetan, eta Paraguain, Bolivian eta Venezuelan bizi izan da sei urtez. Gobernuei dagokienez, Huartek “gorri eta arrosen” artean bereizten du. Gorriak gobernu ezkertiarrenak lirateke, Venezuela eta Boliviakoak: “Teorian behintzat bazuten oligarkiari aurre egiteko eta kapitalismoa atzean uzteko asmoa”. Arrosak, gehiengoak, helburu erreformistagoak zituzten, hala nola: “Cristina Fernandezek Argentinarako eskatu zuen ‘kapitalismo serioa’, edo Lula da Silvak brasildarrei proposaturiko ‘klaseen arteko kontziliazioa’”.\nZiklo aurrerakoia: amaitua edo disputan?\nAbya Yalak eskuinera egin du indarrez hamarkada honetako bigarren erditik aurrera. Ziklo aurrerakoia amaitutzat eman eta ziklo kontserbadorea zabaldu dela esaten dute batzuek; ziklo berria disputan dagoela beste askok. Txefi Rocoren ustez, “argi dago eskuinak posizio asko irabazi dituela. Esparru instituzionalean gobernu asko hartuta, zein jendartean nagusitzen diren diskurtsoei dagokionez ere”.\nMikel Moreno Calzada bilbotarrak sei urte daramatza Caracasen bizitzen. Euskal Herrian gazte mugimendu independentistan edo presoen aldekoan aritua da. Venezuelan Pakito Arriaran Fundazioan militatzen du, eta herrialdeko erakundeekin zein herri mugimenduekin du harremana. Calzadak bat egiten du zikloa disputan dagoela diotenekin: eskuineko gobernu askoren egonkortasuna txikia delako; Venezuela, Bolivia edo Kuba zutik dirautelako; ezkertiarra izan gabe ere Mexikon Lopez Obradorrek irabazteak garrantzi geopolitiko handia duelako. Luismi Huarte ere iritzi berekoa da.\nDikotomia sinplistak eta “txuri edo beltz” begiradak ekiditearen garrantzia azpimarratzen digute hainbat aldiz hizlariek. Herrialde bakoitzaren errealitatea oso ezberdina delako, errealitate bakoitzak konplexutasun, aniztasun eta kontraesan asko barne biltzen dituelako. Nor bere posizio eta errazkerietan gotortzeak ez digulako lagunduko eraldaketaren erremintak zorrozten.\nHerri mugimenduen eginak eta ezinak\nHerri mugimenduak erakundeen eta gobernuen aurka edo aparte borrokatzera daude ohituak, kaletik eta kaleari begira. Are gehiago erakundeak eta gobernuak estatu mailakoak direnean, beren aurkarien edo etsaien eskuetan egoten baitira ia beti. Ezkerra gobernura heltzen denean galdera eta eztabaida, arrisku eta aukera berriak sortzen dira. Strozake, Roco, Huarte zein Morenoren ustetan, ziklo aurrerakoian herri mugimenduen ekarpen nagusietarikoa agenda erradikala mantentzea edo mahai gaineratzea da. Kapitalismoa, patriarkatua, demokrazia ordezkatzailea gaindituko duten proposamenak eta praktikak garatzea. Baina Abya Yalako mugimenduek jarrera anitzak agertu dituzte gobernu aurrerakoien testuinguruan.\nBrasilgo presidente Luiz Inácio Lula da Silva Lurrik Gabeko Nekazarien (MST) mugimenduko militanteen artean. Herri mugimenduen eta gobernu aurrerakoien arteko harremanak ez dira errazak izaten.\nHuartek hiru jokamolde nagusi identifikatzen ditu: “Batetik, gobernuen menpe jarri eta autonomia galdu dutenak; bestetik, agenda iraultzaileari tinko eutsi diotenak, baina oso kritikoak izanik ere gobernuak babestuz aldi berean; azkenik, taktika eta estrategia nahastuz gobernua etsaitzat hartu dutenak, nahiz eta agian planteamendu teorikoetan arrazoia izan”. Herrialde gehienetako mugimendu indartsuenak lehen eta bigarren jarreraren artean mugitu izan direla dio.\nZiklo aurrerakoian mugimenduen gaitasunak handitu\nzein txikitu egin dira.\nNon jarri arreta,\nhor dago gakoa\nRocok testuinguru berrian erakundeen itzalera hurbiltzeak dakartzan arriskuak bizi zan ditu Argentinan: “instituzionalizazioa, oso mingarriak izan diren kooptazio prozesuak, mugimenduen zatitzea eta indargabetzea”. Baina urruntze erabatekoari ahuleziak ere ikusten dizkio: “Mugimendu autonomistek ekarpen teoriko eta praktiko oso interesgarriak egin dituzte, begira zapatismoa. Baina zenbait testuinguruetan, hiritarrak adibidez, jarrera erabat autonomoak eta autogestionatuak sabaia jartzen dizu gaitasunei dagokionez”.\nBrasilen, Langileen Alderdiaren (PT) gobernu garaian mugimendu batzuk borrokan mantendu ziren eta beste batzuk ez, Strozakeren esanetan. Sindikatuak gobernura gehiegi hurbildu zirela uste du, oinarriak ahaztuz. Aldiz, MSTk autonomia mantendu zuela dio, eguneroko bizitza hobetzeko lorpenak eskuratuz baina helburu estrategikoak galdu gabe. Instituzionalizazioaren arriskua mugimendu bakoitzaren indarraren eta formazio politikoaren araberakoa dela argudiatzen du, historiaren eta kapitalismoaren ezagutza gakoak direla hori ekiditeko.\nVenezuelan herri mugimenduetako kide asko erakundeetan eta gobernuan zuzenean sartu dira, Morenok dioenez: Militanteak herri mugimenduetatik atera eta lan instituzionalera jarri dira; ardura karguetan, ministerioetan-eta”. Lorpenetik eta akats larritik, bietatik duela uste du bilbotarrak. “Herri mugimenduen aldarrikapen batzuk aintzat hartu dira, kasu batzuetan gobernuak helburu propio gisa ere hartu ditu”. Aldi berean, ordea, aldarrikapen horiek praktikara eramateko giharra galdu da herri mugimendua ahuldu egin delako. Beste herrialdeetan ere eman da militanteen leku aldatze hori, herri mugimenduetatik erakundeen gestiora. Baita mugimenduen ahultzea ere, ondorioz.\nMexiko, zapatisten herri bat. Zapatismoa da, ziurrenik, praktika autonomo eta autozentratuen ahalen erakusgarri emankorrena.\nZiklo aurrerakoian mugimenduen gaitasunak handitu zein txikitu egin dira, hortaz. Non jarri arreta, hor dago gakoa. Handitu, zenbait politika publikok eragiteko baldintza aproposagoak sortu dituztelako edo baliabide gehiago izan dituztelako. Gaitasunak gutxitu, “lagunak” gobernuan egotean presioa egiteko zailtasunak izan dituztelako, edo ipar iraultzaileak eta autonomia galdu direlako. Elkarrizketatuak entzun ostean, dena den, oro har gaitasunek behera egin dutenaren sentsazioa gailentzen da.\nGobernuen eginak eta ezinak\nHizlariek antzeko frekuentzian hitz egiten dute gobernu aurrerakoien politiken alde positiboak eta negatiboak aletzean. Lorpenen artean: baztertuen duintasuna berreskuratzea; aberastasunaren birbanaketa politikak; pobreziaren gutxitze nabarmena, batez ere muturrekoa; hezkuntzarako sarbidea zabaltzea edo alfabetatzea orokortzea; neoliberalismo garaietan pribatizatutako zenbait sektore eta enpresaren birnazionalizazioa; Abya Yalako herrialdeen arteko aliantzak eta artikulazioa AEBen inperialismoari mugak jarriz.\nGabezien artean, nagusiena kapitalismoaren ondorio makurrenak leuntzetik harago ez joatea litzateke. Produkzio modu kapitalista ez da auzitan jarri, eta eredu estraktibista mantendu ez ezik sakondu ere eginda zenbait herrialdetan. Rocok eskuineko gobernuen ohiko praktika asko errepikatu dituztela nabarmendu du: autoritarismoa, sektore erlijiosoei emaniko boterea edo genero politikak, ustelkeria edo bortxa polizialaren jarraipena. Strozakeren ustez gobernatzearen potentzialitate handienetako bat da herritarren antolaketa eta politizazioa sustatzea, baina ez da egin.\nLuismi Huartek dio kapitalismoaren eredu neoliberala gainditzeaz harago ez joatearen zergati nagusia ez dela ezina, baizik eta nahi eza. Venezuelan bai, egon dela saiakera, baina salbuespena dela. Strozakee bat dator: “Gaur egun estatu burgesaren barnean gobernatzea ez da bide iraultzailea, kapitalaren indarra eta langilegoaren desantolaketa direla eta”. “Neguko jauregia hartzeak ez du ezer bermatzen”, dio Rocok. “Munstroa ezin da barrutik eraldatu, zer edo zer berria eraiki behar da”, Morenok.\nKritika ugari badituzte ere, gobernuen lorpenak balioan jarri behar direla uste dute lauek. Baina ez dute uste nahikoa denik. Gobernatzean inposatzen diren murru praktiko zein mentalak apurtzeko, kanpotik eta beste paradigma batzuetatik ere aritu beharra azpimarratu dute. “Kanpotik eta herri mugimenduekin batera ez bada, ezin dira proiektuak erradikalizatu”, dio Morenok Caracasetik.\nHerri mugimenduen eta gobernu ezkertiarren arteko harremanak\nMamitsua bezain gatazkatsua da gaia. Mugimendu, pertsona eta tradizio politiko batzuk gobernuekin harremanik izatearen aurka agertzen dira. Alde agertzen direnen artean, aniztasuna handia izanik ere zenbait ideien inguruan adostasun zabala izan ohi da, besteak beste: herri mugimenduek autonomia mantendu behar dutela; gobernuarekiko kritikoak izan eta agenda propioari eutsi behar diotela; gobernuek autonomia eta kritikotasun horiek errespetatu behar dituztela, eta entzuten jakin; adostasun zein desadostasunak eztabaidatu eta konpartitzeko esparru eraikitzaileak sortu beharra dagoela. Bestelako kontua da printzipio orokor horiek eta beste batzuk interpretatu eta praktikatzeko moduak bat etortzen diren.\nPraktika teoria baino konplexuagoa eta gatazkatsuagoa izan ohi da. Huarteren ustetan herri mugimenduen eta gobernuen arteko harreman horizontalak ezinezkoak dira, botere asimetria dela eta. Bakoitzaren gaitasunen arabera bertikaltasun maila handiago edo txikiagoa izango da, edonola ere. Baina proiektu askatzaile batek ipar iraultzailea galdu ez dezan herri mugimenduak ezinbestekotzat ditu. Hori dela eta, “zure helburu estrategikoetako bat gobernura heltzean herri boterea indartzea izan behar du”, dio. Ordea, “prozesu gehienetan ez da errespetatu edo ulertu herri mugimenduen funtzio politikoa, kezkagarria oso, eta gobernuaren jarraitzaileak izatea eskatu zaie”.\nStrozakeren ustez, “hauteskundeak irabazteko lehiatzen den alderdi politikoaren eta herria iraultzarako antolatzen duen mugimendu herritarraren artean ezberdintzea oso garrantzitsua da”. Bi espazio horien artean harremana beharrezkoa da, baina ezin du erraza izan. Brasilen, MSTren eta PTko gobernuaren artekoa “ia inoiz ez zen izan harreman lasaia; pozak eta dezepzioak izan ziren”. Rocok dio badaudela ministerioak kudeatzen ari diren mugimenduak, dekolonialitateaz, feminismoaz edo antikapitalismoaz hitz egiten dutenak. “Ikusi beharko da praktika noraino heltzen den, baina interesgarria iruditzen zait”. Morenok ikusi du praktika horietan mugak agertzean gobernuetatik pazientzia gehiegi exijitzen dela batzuetan. “Jendeari esaten zaio ez dela unea, batasuna ezin dela apurtu... Noski, batasuna behar da, baina zeren inguruan?”. Exijentziarekin batera, pazientzia aldarrikatzen du Rocok: “Ezkerrak gobernuetara heltzean zaila da. Jendeak berehalako aldaketak espero ditu, alde bietatik falta da pedagogia politiko apur bat”.\nHerri mugimenduak; gobernuak zuzentzen dituzten alderdiak: ziurrenik nork bere gaitasunak idealizatzeko joera biek dute, bereziki aurkakotasunak agertzerakoan. Gotortze jarrera dikotomikoak elikatzeko zaletasuna. Jendarte osoa hartuko duen iraultza lortzetik nahiko urrun daude denak, ordea. Eta dikotomiek faltsutik asko dute beti. Logika instituzionala eta kapitalista edozein alderdik bezain barneratuagoa duten herri mugimendu asko dago―hierarkikoak, korporatibistak, botere zaleak, diru-laguntzen menpe bizi direnak...―; instituzioetan logika herrikoi eta askatzaileetan saiatzen diren pertsonak eta alderdiak ere badaude.\nHorrek, ordea, ez du esan nahi lanerako logika eta espazio guztiek eraldaketarako potentzialitate berbera dutenik. Jauregitik kanpokoa beti izango jokaleku interesgarriagoa, ezeren berme ez bada ere. Posible al da jauregia, Estatua edo bere erakundeak boterea berreskuratzeko eta galtzeko erabiltzea aldi berean? Goitik lapurtutakoa berreskuratu eta zentralizatu ―enpresek, nazioarteko egiturek, komunikabideek, inperioek lapurtua―. Berreskuratutakoa beherantz bideratu eta sakabanatu, herri mugimendu eta herritarren eskuetara bideratzen joan. Paternalismorik eta fiskalizazio autoritariorik gabe. Gai al lirateke mugimenduak eta herritarrak boterea jasotzeko logika instituzionalak eta boterekeria erreproduzitu gabe? Venezuelako komunen saiakera bide horretan zijoan. Esperientziaren argi-itzalek beste erreportaje oso bat mereziko lukete.\n“Boterea pilatzea oso ona da, bana zirkulatu behar du, deszentratu. Komunaren kudeaketa Estatutik harago”, dio Rocok. Huartek erronka bikoitza ikusten du:“Abya Yalan zein Europan. Alderdiari zentralitate gutxiago eman, eta Estatua beste modu batez ulertu. Bi gako hainbat botere esparru kentzeko Estatuari eta Alderdiari”.\n“Iluminatutako abangoardien alde egin da, herriaren kudeaketa eta autoantolaketa bultzatu ordez”. Janaina Strozake\nEskuinak zertan asmatu duen, ezkerrak zertan huts egin\nZer egin du ondo eskuinak gobernuak eta eremu ideologikoa irabazteko ezkerrari? “Ez dio utzi herriarekin zubi komunikatiboak eraikitzeari, izan mediatikoak, izan komunitatea sortzen duten eliza ebanjelikoak”, dio Strozakek. Rocok bi lorpen aitortzen dizkio eskuinari. Batu egin da, eta “kontsumoaren bitartez biztanleriak dominazioa barneratzea lortu du”. Zer egin du txarto ezkerrak? Strozakeren ustetan oinarri-lana egiteari utzi zaio “iluminatutako abanguardien alde egin da, herriaren kudeaketa eta autoantolaketa bultzatu ordez; formazio politikoa, komunitateen eraikuntza...”. Rocok dio Argentinan ezkerraren hausturen arrakaletatik sartu dela eskuina. Eta herrialde gehiagotan aipatzen den beste kontraesan bat mahai gaineratu du: “Ezkerrekin bizitza maila materialaren hazkundea egon da, kontsumo mailarena ere, eta galtzeko mehatxua dagoenean arazoak datoz”. Izan ere, krisi ekonomiko garaian herritar horiek dira hautua ezkerretik eskuinera aldatu dutenak.\nEuskal Herrirako ikasgairik?\n“Batzuetan Europatik Abya Yalako herri mugimenduen emaitzari begiratzen zaie, gustukoa da, baina borrokaren inspirazio eta energia iturriei gutxi begiratzen zaie”, hausnartu du Strozakek. Marx eta marxismoa aldarrikatzen ditu MSTko militanteak, Europan bezala Euskal Herrian gutxietsia ikusten dituen eraldaketarako erremintak: “Postmodernismoaren garaipena ikusten da, zatitzea, ez da klaseez hitz egiten, ‘sektore sozialak’ dira denak. Aldi berean, feminismoaz edo zaintzaz gurean asko ikasi duela adierazi du. Helburuen garrantzia azpimarratu du: “Zeintzuk dira gure helburuak? Klaseetan banatutako jendarte batean gobernu izan? Edo jendarte berri bat eraiki? Helburuak argi izan ezean, erraza da Gobernu ‘laguna’ izatean dena lortutzat eman eta iparra galtzea. Espainiako Estatuko edo Euskal Herriko alderdirik erradikalenak gobernatzera heltzekotan, bere erradikaltasunetik zenbat bilakatuko da politika erreal estatu burgesaren mugen barnean? Beste galdera bat loratzen da Strozakek luzatutakotik: zenbatetan alboratu dute haien erradikaltasunaren muina ezkerreko alderdiek gobernatzeko lehian aukerak izateko? Zenbatetan egin dute igarobidea, nagusiki euren baloreak jendartean gehiengo bilakatu nahi izatetik, nagusiki jendartearen baloreen arabera eurenak moldatzera?\nVenezuela, El Maizal komuna. Estatua barrutik eraldatzea ezinezkoa zela iritzita, komunen aldeko apustu iraultzailea egin zuen Venezuelako Gobernuak, erakundetze paralelo bat helburu.\nAbya Yalaren eta Euskal Herriaren arteko desberdintasunak asko badira ere, antzekotasunak “esparru subjektiboan” aurkitzen ditu Huartek. Ezkerraren indarra ematen duena baino apalagoa omen da: “Irabaz ditzakezu hauteskundeak, zure proiektua jendartean gehiengoa izatea beste gauza bat da”. Eskuinaren hazkundean ikusten du parekotasuna Rocok, kezka azalduz: “Adi egon beharra dago: Estatu mailan aliantzak sortu behar dira”.\nPausoz-pauso erreformak egitea erreformismoan erori gabe? Posible aldarrikapen eta praktika iraultzaileak denboran luzatzea eta herritarren artean hedatzea, autokontsumoan eta autokonplazentzian erosotu gabe?\nMorenok Venezuelako bizipenetik eta Euskal Herriari begira ateratzen duen ondorio nagusia orekaren beharra da: “Herri mugimendu potente batek gobernu baten norabidea markatu dezake. Beste interes batzuen mesedetan bere burua ahultzen badu, ordea, adibidez gobernua sendotzeko, munstroaren aurka borrokatzeko gaitasuna galtzen duzu. Barrutik bakarrik ezin da, kanpoa egon behar du”. Huartek bi gako gehitzen dizkio horri: ezinbestekoak diren gizarte politika birbanatzaileetatik harago joan beharra dago ekonomian EHUko irakaslearen ustez, langileen kudeaketa autonomo edo partekatuen esperientziak aintzat hartuz, besteren artean; burujabetza nazionala berreskuratu behako litzateke, bestetik, eta aldi berean nazioz gaindiko aliantzak ehundu, Europar Batasunari alternatiba emateko.\nGauzatutako zein saiatutako estatu kolpe zuzen zein zeharkako ugarietatik beste irakaspen bat ere atera daiteke, ziurrenik: sistemaren barnean litekeenaren muga beti estuak are gehiago estutu dira azken urteetan. Ez diote gerra Venezuelari egin soilik; baita Lularen Brasili edo Cristina Fernandezen Argentinari ere. Hau da, klase kontziliazio proiektuak eta kapitalismoaren Ongizate Estatu bertsioa ere onartezinak dira egun.\nOreken eta uztartzeen beharra ondorioztatzen da Strozake, Huarte, Roco eta Morenoren hitzetatik. Begirada laburra eta luzea; erakundeen barneko jarduna eta kanpokoa; kritika, autokritika, adostezintasunak eta batasuna; utopia iraultzailea eta gaur eta hemen daitekeena: osagai bakoitza proportzio egokian nahastea ez da erronka erraza. Posible al da pausoz-pauso erreformak egitea erreformismoan erori gabe? Posible aldarrikapen eta praktika iraultzaileak denboran luzatzea eta herritarren artean hedatzea, autokontsumoan eta autokonplazentzian erosotu gabe? Gai izango da ezkerra, gobernuen kudeaketara inoiz heltzekotan, lortutako hori lorpen gehiagoren eta erradikalagoen aldi baterako kanpamentu-base bilakatzeko eta ez kanpamentu definitibo?\nKanal hauetan artxibatua: Aktualitatearen Gakoak 2019 | Amerika | Venezuela | AEB | Argentina | Brasil | Bolivia | Uruguai | Nikaragua | El Salvador


Txina hiru errenkadako errotulagailu birakaria kanpoko engranajea duen 131.32.800 lantegia eta fabrikatzaileak | Wanda\nHiru errenkadako errotulagailu birakaria kanpoko engranaje birakariak 131.32.800\nHiru errenkadako arrabol motako errodamenduak hiru eserleku eraztun ditu. Goiko eta beheko kanalak eta kanal erradialak bereizita daude hurrenez hurren, arrabolen ilara bakoitzaren karga zehazki zehaztu ahal izateko. Era guztietako zamak jasan ditzake aldi berean. Portatzeko ahalmen handiena duten lau produktuetako bat da. Ardatza eta neurri erradialak handiak dira eta egitura sendoa da. Bereziki egokia da diametro handiagoa eskatzen duten makineria astunetarako, hala nola, ontzi gurpileko hondeamakina, gurpil garabia, itsas garabia, portuko garabia, altzairuzko ura garraiatzeko platera eta tonaje handiko kamioi garabia.\nHiru errenkadetako errodamenduen errodamenduak hiru eserleku eraztun ditu, goiko eta beheko eta erradialeko errailak bereizita daude hurrenez hurren, arrabolen ilara bakoitzaren karga zehaztasunez zehaztu eta aldi berean hainbat karga jasan ditzaten. Portatzeko ahalmen handiena duten lau produktuetako bat da. Neurri axialak eta erradialak handiak dira eta egitura sendoa da. Bereziki egokia da diametro handiagoa eskatzen duten makineria astunetarako, hala nola, ontzi gurpileko hondeamakina eta gurpil motako altxatzeko makina Makineria astuna, itsas garabia, zorroa biraka eta tonaje handiko kamioi garabia eta bestelako makineria.\nErrenkada bakarreko gurpileko errodamenduen errodamendua lau puntuko kontaktu errodatuko errodamendu esferikoaren antzekoa da, errodadura elementu bakarra duten errenkada zilindriko laburrak dira; ondoko arrabolen ardatzak 90 ° -ko gurutze batean antolatuta daude; barneko eta kanpoko eraztunetan bi zirkulazio daude, eta zirkulazioaren sekzioa lineala da. Arrabolen erdiek beheranzko indar axiala jasaten dute eta erdiak goranzko indar axiala.\nLau puntuko kontaktu-bola biratzeko errodamendu bakarrak altzairuzko bola-ilara ditu ijezketa-elementu gisa, eta isolamendu-bloke bakarra dago altzairuzko bolen artean. Barruko eta kanpoko eraztunak integralak dira, eta altzairuzko bolak betetzeko zuloetatik kargatzen dira. Baloia lau lasterketako punturekin harremanetan dago eta aldi berean indar axiala, indar erradiala eta iraulketa unea jasan ditzake.\nBi errodamendu mota hauek ezaugarri propioak dituzte. Arrabolaren eta biraketa-errodamenduaren arrabolaren arteko kontaktu-angelua boladun errodamendua baino handiagoa denez, arrabolaren eta errodamenduaren arteko kontaktu-angelua boladun errodamendua baino handiagoa izango da. Hori dela eta, altzariaren bibrazioa ahalik eta txikiena izan behar dela kontuan hartuta, gurutze arrabolaren biraketa-errodamendua hobetsi behar da.\nHiru errenkadako errodamenduen errodamendua transmisio osagai garrantzitsua da. Biraketa erlatiboa lortzeko, indar handia izan behar du eragiketan zehar. Ekipo mekaniko desberdinen erabilera zabala denez, hiru errenkadako arrabolen biraketa errodamendua da ekipoaren atalik garrantzitsuena. Funtsezko osagarriak asko erabiltzen dira eraikuntza makinetan, medikuntzan eta ekipamendu industrialetan, eta oso ezagunak dira. Serie arineko errodamenduen errodamenduen kanpoko engranajea ezinbesteko produktua da hiru errenkadetako errodamenduen errodamenduen. Ekipamendua funtzionatzerakoan higatzen bada, zati anitzen artean lubrifika daiteke marruskadura eta haustura murrizteko. Hobe da ekipoa gelditzea eta ikuskapen zehatza egitea ekipo mekaniko osoaren funtzionamendua hobetzeko. Bitartean\nMakinan hiru errenkadako errodamenduen errodamenduen iraupena luzatzeko, normalean produktuaren korrosioari arreta jartzea eta herdoilaren aurkako neurriak hartzea da. Normalean, garbitu azalera aldizka eta erabili garbiketa efektua. Hobe da produktuaren azalera lehor mantentzea aldi berean, arreta herdoilaren aurkako olioaren aplikazioari erreparatzea; inguruabar bereziak topatuz gero, herdoilaren aurkako olioa erabiltzea aukera dezakezu. Izan ere, hiru errenkadako errodamenduen errodamendua oso produktu ona da. Hobe da erabiltzen ez duzunean eskuekin ez ukitzea, kortxetea ez higatzeko.\nPieza industrialen atal garrantzitsua denez, hiru ilarako arrabolen biraketa errodamendua da industriak duen arazorik handiena. Ez zen hobekuntzarik izan. Etengabeko ikerketa eta garapenaren bidez soilik, produktuen diseinua eta egitura hobetuz, industriak garapen eta bultzada hobea izan dezake. Adibidez, piezen ekoizpen prozesuan zehaztasun arazoa oso arreta merezi du oraindik. Gaur egun, piezen zehaztasuna 0,5 mm ingurukoa da, baina zehaztasun zehatzagoa eta zehatzagoa ere lortu beharko genuke, hala nola, 0,2 mm, nahikoa helburu. Produktu honek garapen berria lor dezake.\nBeste adibide bat hiru ilarako arrabolen biraketa-eraztun baten gainean eraikitako materiala da, eta hori ere arazo handia da. Duela hamar urte baino gehiago erabilitako aleazioa ez da hobetu, beraz arreta ere jarri behar zaio. Diseinu egokiagoa izan beharko luke eta erabiltzeko errazak diren material berriak erabili beharko lirateke. Azkenean, egituran piezak erabiltzen dira. Orain, euskarri horrek lau zati ditu normalean. Ez dirudi axola zaigunik laguntza hiru zatitan edo are zatitan banatu daitekeenik. Alde horretatik, behar adina eskulan eta baliabide inbertitu behar ditugu.\nAurreko: 020.25.500 engranaje gabeko errenkada bikoitzeko bola desberdineko errodamenduen errodamendua\nHurrengoa: Errenkada bakarreko gurpil-gurpileko biraketa-eraztuna kanpoko engranaje 111 seriekoa\nKanpoko engranaje birakariak\nKanpoko Hortzak Giratzeko Errodamendua\n4 puntuko kontaktu angeluarreko bola birakaria ...\nPreziorik onena 4 puntuko kontaktu angeluarreko boladun ...\nHormigoia Nahasteko Ponpa Kamioia Erabilitako Giratzeko Eraztuna Be ...


Aretxabaletako jaiak 2014 - Bereziak - Goiena.eus\nEgitaraua egunez egun: argazki bildumak, albisteak, bideoak, saio bereziak, inkestak, elkarrizketak,
EGITARAUA
 Abuztuak 13, eguaztena
 Abuztuak 14, eguena
 Abuztuak 15, egubakoitza
Abuztuak 16, zapatua
Abuztuak 17, domeka\nAmaitu dira Andramari jaiak\nImanol Gallego 2014 abu 18 Aretxabaleta\nAmaitu dira Andramari jaiak. Azken lau egunak festetan murgilduta ibili ostean, lasaitasuna Aretxabaletako kaleetara bueltatu da. Orokorrean giro sanoa eta umorea nagusi izan diren arren, pasarte negatiboak ere egon dira.\nAndramari jaiak 2014: Buruhandi eta erraldoiak\nImanol Gallego 2014 abu 17 Aretxabaleta\nAndramari jaiak 2014: Sokamuturra\nAndramari jaiak 2014: Gazte eta nagusien jolasak\nAndramari jaiak 2014: Haurrentzako jolasak\nAndramari jaiak 2014: Herri bazkaria\nZapore ona utzi dute Andramari jaiek\nTxistularien diana edo gaupaseroen ajea?\nGau osoa lo egin gabe irautea ez da erraza, horregatik gaua (eguna ez esatearren) musikarekin amaitzea gauza ona da. Aretxabaletan herria esnatzeko ardura txistulariek izaten duten eta batzuetan, j...\nAndramari jaiak 2014: Afrikako doinuak\nImanol Gallego 2014 abu 16 Aretxabaleta\nAndramari jaiak 2014: Barrakak\nAndramari jaiak 2014: Potxin eta Patxin\nAndramari jaiak 2014: Bizikleta festa\nLeintz bailarako 76. txirrindulari lasterketako saria Ciudad Realera\nAzken 23 lasterketetan lehen hamarren artean geratu eta gero, Aretxabaletan lortu du Carlos Jimenez txirrindulariak lehen postua. Helmugara heldu aurretik baina, 210 parte hartzaileek 115 kilometro...\nAndramari jaiak 2014: Leintz bailarako 76. txirrindulari lasterketa\nJon Unanue bizkorrena galtzontzillotan\nGoizeko 3:00etan aretxabaletar askoz fraka jaitsi eta galtzontzillo, kulero eta tangetan korrika egiteari ekin zioten. Lasterketa baina ez zen arrunta izan, eta parte hartzaileek galtzak jantzita k...\nAndramari jaiak 2014: Hesian taldea\nJendetsu eta koloretsu, segi eta segi dihardute Andramaixek\nUbane Madera 2014 abu 15 Aretxabaleta\nAndramari jaiak 2014: Kale bloka\nImanol Gallego 2014 abu 15 Aretxabaleta\nAndramari jaiak 2014: Euskal parkea\nAndramari eguneko prozesioa\nAretxabaletako kaleetan zehar. Meza nagusiaren aurretik, parrokiatik, Amabirjina eta San Roke atera dituzte, eta sorbalda gainean, Durana kaletik zehar eroan dituzte.\nAndramari jaiak 2014: Milagroko bandaren kontzertua\nAndramari jaiak 2014: Prozesioa\nAndramaixak 2014: Mus txapelketa


kritiken hemeroteka » Andraizea\n« 49.aren kronikak | 50 »\nAndraizea / Irati Goikoetxea / Erein, 2014\nAndraizea Usoa Alberdi Fernandez / Aizu!, 2015-01\n“Usteak, erdiak ustel” egiak kolpatu ninduen liburu hau irakurri ostean; bestela esanda, neu ere aurreiritzien mende bizi naizela onartu behar osteko amorruak. Egilea Irati Goikoetxea Matematikan lizentziatua izaki, istorio karratu eta erabat logikoak espero nituen; inola ere txunditzea, barre egitea edota barruraino hunkitzea. Are gutxiago, nire burua islatuta ikustea, tarteka baino sarriago. Bada, bete-betean egin nuen kale.\nIzan ere, izenburuko Andraizea hitz-jokoak erakarrita hautatu nuen liburuak ez du ezer karratu eta logikotik, batik bat bigarrenetik, eta asko, ordea, surrealismo eta sentimendu aniztasunetik. Enpatiaren samurtasunez gainezka daude istorioak, eta idazleak ezin hobeto asmaturiko absurdu-ukitu zoragarriak biltzen ditu, gozokiak lez banaka-banaka dasta ditzagun, bakoitzaren zapore bereziaz gozatuz.\nHamalau ipuintxok osatzen dute liburua, eta denek hitz egiten dute emakumeez, hainbat emakumez eta inguruko gauza eta pertsonekin dituzten harremanez. Gustura entzungo nioke idazleari zelan lortu duen hainbeste nortasun, hain bereziak, hain desberdinak, halako istoriotxoetan konprimitzea eta hain garbi islatzea. Hizkuntza natural bezain soila baliatuz, inolako itzulinguru eta katramilarik gabe, nortasun oro osatzen duten haize bitxien hautaketa bat eskaini digu matematikariak, unetxo gozagarriak opari.


Geure mugetan urez betetzen dizkigute birikak. Eta itotako guztiei dei egiteke badakigu bizitzen. Beti dugu burmuinean infiltraturen bat kontsigna ausartegiak bizteko gertu. Egin harripetik igeri. Norak beti duela nona. Nabarra nahi du bihotzak. Hautazko zauria zein behartutakoa. Baina ez eskuak ezarria. 3. or.\nIstanbuleko Polizietxea: Duela hiru egun, irailaren 1ean, deia jaso genuen Edirneko mugako tabernatik, bertan gizon bat hila zela, atzerritarra, eta haren ikertzera joan gintezen. Ozal eta Benieki agenteok bete genuen zerbitzua eta hauxe da, bertaratu eta dagozkion gestioak egin ondoren, gure jardunaren informea... 5. or.\nAxular irakurtzeari ekin nion. Hila zen Franco, jaiopari askatasuna edo. Horman eskegita Bonaparteren mapa ageri zen. Gogoan izateko formula matematikoa ere hantxe genuen, halako ekuazio bitxia, 3+4=1, eusko-ekuazioa, e(us)kuazioa. El indeterminado vasco haren beste seinale bat, matematika oro hausten zuen batugura, berdingura edo halako gura berezia. 18. or.\nMilitanteak zigarreta piztu eta sindikatuko bileraren ondoren. Leihoko kristaletara hurbildu eta bere burua ikusten du bizar luzeaz, kafez zikindutako ezpainak. Gaztea da oraindik militantea eta nekaturik dago, tentsio handiko gaubela luzearen ondoren. Ukabila altxata agurtzen ditu bereak eta kalera doa. Poso-ko palmondoak geldirik zeuden, 1936ko uztailaren 20an Orensen sekulako sargoria bait zegoen. 30. or.


UPV/EHUko Uda Ikastaroak aurtengo edizioaren programaren egokitzapena amaitzen ari dira COVID-19aren egoerari aurre egiteko | Cursos de Verano UPV/EHU\nAurreratu genuenez, UPV/EHUko Uda Ikastaroen XXXIX. edizioa une hauetan bizitzen ari garen ezohiko egoerara egokitu dugu, eta ikasleei osasun berme guztiekin bat datorren aurrez aurreko programa eta eduki digital gehiago eskainiko dizkiegu.\nLaster aurkeztuko dugu 2020ko edizio berezia; aurtengoan, aurrez aurreko ikastaroak uztaileko bigarren astetik aurrera hasiko dira, betiere osasun neurriek ahalbidetzen badute. Data hori baino lehen, baita uda osoan ere, ikastaroak telematikoki egin ahal izango dira, nolanahi ere.\nOraingoz, konfinamendu egoera honetan komunitateari zerbitzu bat eskaintzeko asmoz, etengabeko online prestakuntzako gure katalogo intenporala zabaldu dugu: ia 50 ikastaro programatu ditugu ekainera bitarte, eta gure eskaintza zabaltzen jarraituko dugu ikasleen eskaera gero eta handiagoari erantzuteko.\nEsker ona adierazi nahi diegu gure ikasle eta gure irakasleei, konpromiso eta heldutasun handiko jarrera erakusten ari direlako eta gure eskaintza birdiseinatzeko aukera eman digutelako, prestakuntzako eta eztabaidarako gune bat eskaintzen jarraitu ahal izan dezagun etorkizuneko erronkei prestakuntza eta kaudimen handiagoarekin aurre egiteko. Guztion artean ari gara egoera honi aurre egiten, gure plataforma birtualaren garapenean aurrera egiteko eta hobetzeko aukeratzat hartuta, kalitatezko programa eskaintzen jarraitu ahal izatearren. Eta garapen hori ezinezkoa izango litzateke Ikastaroetako zuzendarien, erakundeen eta gure ohiko laguntzaileen laguntzarik izango ez bagenu; hortaz, eskerrik asko horiei guztiei Uda Ikastaroekiko konpromisoari eusteko ahalegina egiteagatik.


Herriz Herri - Ortzaize (NB) | 2019ko Martxoaren 14a\nAte idekiak ikastolan\nOrtzaizeko ikastolak bere ateak zabalduko ditu martxoaren 16an goizeko 10 orenetarik aratsaldeko oren bata arte. Buraso eta erakasleak hor izanen dira xehetasun guzien emaiteko.\nSUTAGAR ikastolaren alde\nOrtzaizeko ikastolak kantaldi xoragarri bat antolatzen du martxoaren 23an, larunbatarekin (20:00), Irisarriko Airoski gelan. “Metal” musika moldea maite dutenak xoratuko dira gaualdi hortan. Bortz talde ariko dira bat bertzearen ondotik. Lehenik, (20:00) Torheit taldea, 2018an Suhuskunen sortua; ondotik, (21:00) Ikus taldea 1999an Garazin sortua; (22:00) Killers, Bardoze aldean sortu taldea; (23:00) Sutagar, Eibar aldetik heldu den talde ezaguna. Gaualdiaren bururatzeko, Iron eta Maider taldea ariko da. Sartzea 17 eurotan izanen da eta tokian berean izanen da bakarrik salgai, aski goiz etortzea hobe. Aratsaldeko 7etarik goiti, jateko eta edateko aurkituko da nasaiki tenorea igurikatzeko artean.


Hasiera/Mendiko zeharkaldiak/Midi d'Ossau mendiari itzuli luzea\nIzena ematen dion bailararen erregea dugu Midi d'Ossau mendia, inguruko mendien artetik erabat nabarmentzen den sumendi batetik jaiotako harkaitz-puska handia izanik. Mendigunea beste gailur nagusi (Petit Pic) eta bigarren mailako hiru tontorrez osatua dago.\nAurkako isurialde garrantzitsuetatik begiratu ezkero, antzekotasun handia nabaritzen zaio, simetria maila altua izanik, batez ere, Portalet ingurutik edota mugaz beste aldeko Ayous aldetik ikusita esaterako, gertu dauden bi eremu aipatzearren. Kolore iluna, bertikaltasun handiko hormak eta bere kokapena direla eta, urrutitik ezagutzen den mendia izateaz gain, Pirinioan aurkitu daitekeen ederrenetakoa ere dugu.\nIbilbide hau ohiko Midiko itzuliak eskaintzen dituen ikuspegietatik at, Midi d'Ossau mendiaren alde guztiak miresteko beste zenbait eremu agerian jartzeko helburuarekin aurkezten dugu. Horretarako, mendigunetik urrundu egingo gara perspektiban ikusi ahal izateko, eta bide batez, bi gau bailara desberdinetan emateko aitzaki eder bat eman ere.\nPortaleteko muga gaindituta, kilometro bat beherago dagoen aparkalekutik abiatzen gara. Pombiera ematen duen bide arrunta hartzen dugu Col I’lou leporantz, errepidearen beste aldetik HMrantz doan pistatik.\nIrantz egiten dugu errekaren beste aldera gurutzatzeko. Gorago dagoen etxola atzean utzi dugunean, Midi d’Ossau mendirantz doan bidea utzi eta Peyreget aldera egiten dugu bidegurutzean, M norabidean.\nHego kontrahormaren azpialdera iristen garenean, beste bidegurutze bat aurkitzen dugu, Arazures eta I’lou lepoetara eramaten duten bideak hautagai nagusi izanik. Irantz jo eta lepora eramaten gaituen azken aldapak igotzen ditugu.\nHRP mendi-bidea M norabidean hartzen dugu lakua kokatzen den lautadaren irteera bilatu nahian. Pic de Bielle eta Pic Castérau mendien artetik igarotzen duen bidean gora hasten gara Irantz. Igoera amaitu eta Lac Bersau lakuaren ondotik igarotzen gara ia garaierarik galdu gabe, apurka, Lac de Gentau ondoan dagoen Refuge d’Ayous aterperantz doan jaitsiera burutzeko.\nLakura iritsi eta GR10 mendi-bidea hartzen dugu M norabidean, Col d’Ayous lepotik banatzen gaituzten 200mko garaiera gaindituz. Lepora iritsi eta Pic d’Ayous mendiaren Mko mazela zeharkatzen duen bidean barneratzen gara. Bide hau Col d’Aas de Bielle lepoan uzten gaitu.\nLepo hau berriro ere Midi d’Ossau aldera jotzeko erabiltzen dugun pasabidea da, hortaz, lepoaren beste aldeko bidetik behera egiten dugu, Erantz. Jaitsiera luze honetan, hasieran belardietatik joaten gara eta behin errekaren beste aldean, baso artean. Bious-Artigues lakura iritsi eta ezkerreko bidea hartzen dugu honakoa inguratuz, presara iristeko asmoarekin. Kanpadenda beste bazterrean jartzen dugu, Pyrenea Sports aterpetik gertu.\nMIDI D'OSSAU MENDIAREN HORMEN ONDOTIK BUELTAN\nErantz, Col Long de Magnabaigt lepora igotzen azken egunari hasiera ematen diogu. Isurialdez aldatu eta H norabidea hartzen dugu Pla de Quebe lautadatik metro batzuk gorago dagoen bidetik, errekaren ezker aldean.\nAurrean daukagun zirku txikia, bukaeran malda areagotzen duen aldapa baten bidez gainditzen dugu. Zintzilikatutako bailara bat begien aurrean irekitzen zaigu behin zirkua atzean utzi dugunean. Bailara txiki hau Midi d’Ossau mendiaren HM kontrahormari lotuta dago, Suzon lepoa aurrean dugula, Doigt de Moundelhs eta el Col de Magnabaigt alde bietara izanik.\nMidiko itzulirako erabiltzen den ohiko bidetik Col de Suzon lepora iritsi eta berehala hasten dugu beherako bidea, HM norabidean Pombie aterpera zuzen. Midi eta Jean Sante puntak osatzen duten hormen azpitik igarotzen gara mendi-bidea bukatzen den arte. Hain erosoa iruditu zaigun lurra bukatu eta aterpera iristeko harkaitzen artetik egin behar dugu derrigorrez.\nBerezko bibakerako lekurik ez dira mapan ageri, hala ere lotarako lekuetan egin daitezke\nBidean zehar hainbat aterpe eta etxola daude\nIbilbidean zehar zenbait erreka eta iturri aurkitu daitezke\nArretarako gune berezirik ez da ageri\nSegurtasunerako ainguralekurik ez da ageri ibilbidean zehar


Premia duten umeentzat jostailuak erosteko zozketa antolatu du Gurutze Gorriak - etakitto.eus\nPremia duten umeentzat jostailuak erosteko zozketa antolatu du Gurutze Gorriak\nEibar-Ermuko Gurutze Gorriak “Haien eskubideak jokoan” kanpaina antolatu du, Gabonetan haur guztiek jostailuren bat jaso dezaten. Aurten, baina, COVID-19aren eraginez, kanpainarekin aurrera egin ahal izateko jarduera berria asmatu behar izan dute eta, 100 enpresa, talde, erakunde eta bestelakoen laguntzari esker zozketa berezia prestatu dute: abenduaren 10etik 13ra bitartean Untzagan egongo dira (harmailen aldean), zozketarako rifak euro batean saltzen. Antolatzaileek azaldu dutenez, horretarako karpa ipiniko dute eta irabaz daitezkeen sariak ere bertan ipiniko dituzte, jendeak ikusteko. Sariren bat egokituz gero, momentuan jasoko du irabazleak.\nTonbolari esker, zozketarako zenbakiak salduta biltzen duten dirua egoera larrian dauden haurrentzat jostailuak erosteko erabiliko dute, “ beste umeek bezala opariren bat jasotzeko”. Norbaitek donazioren bat eginda lagundu nahi badu, Euskadiko Kutxako ES23 3035 0048 65 0480701879 kontu korrontean sartu dezake dirua.\n« “Ni, Eibar (II)” (Ekhi Belar) 130 positibo azken astean Eibarren, aurrekoan baino 185 gutxiago »


Greba egunean, gutxieneko zerbitzuak izango dira Zinemaldian ere | Kultura | Berria.info\nOstirala, 2013ko maiatzak 24 - 13:08\nGreba egunean, gutxieneko zerbitzuak izango dira Zinemaldian ere\nHilaren 26an Kursaaleko emanaldiei bakarrik eutsiko diete; Donostiako gainontzeko aretoetan ez da filmerik emango, eta informazio gunea eta zinemaldiko denda itxita egongo dira. Bertan behera gelditu da egun horretarako antolatutako Euskal Zinemaren gala ere.\nBerria.info 2012-09-14 - 17:27:47\nDonostiako Zinemaldiaren erdian, ELAk eta LABek deitutako greba orokorra izango da, hilaren 26an. Egun horretarako zerbitzu minimoei bakarrik eutsiko diete Zinemaldian ere. Kursaaleko emanaldiak bakarrik mantenduko dituzte: Sail Ofizialekoa eta Zuzendari Berrien Saileko pelikulak daude iragarrita egun horretarako. Donostiako gainontzeko aretoetan ez da filmerik emango. Bestalde, informazio gunea eta zinemaldiko denda ere itxita egongo dira. "Nahiago genuen greba orokorraren deialdiak Zinemaldiko egunekin bat egin ez balu", aitortu du Jose Luis Rebordinos jaialdiko zuzendariak. "Gogorra izango da, kostu ekonomiko handia izango duelako, baina egoera hauxe daukagu. Gure arazoak konpontzen errazagoak dira, gaizki dauden familia horienak baino", azaldu du. Rebordinosek esan du egun horretan ez dela ekitaldirik egingo. Bertan behera gelditu da egun horretarako antolatutako Euskal Zinemaren gala. "Lan egin nahi duten eta ez duten langileak errespetatuko ditu jaialdiak. Sentiberatasun gutxienekoa izan behar dugu egoerarekin. Egun hori, gutxienez, gogoetarako eguna da".\nSarrera batzuk salgai daude\nGaur 10:30ean jarri dira salgai Donostiako Zinemaldiko galetarako sarrerak (hasiera, Donostia Sariak eta amaiera). Telekutxa eta Kutxako kioskoetan egongo dira eskuragai. Beste sarrera guztiak igandean jarriko dituzte salgai.


Gabarrariak eta Bidasoko historia. Noticias de Gipuzkoa\nGabarrariak eta Bidasoko historia\nApirilaren 17ra arte, Irungo Amaia kultur zentroan ikusgai dago duela ez horrrenbestera arte hiriko eta badiako bizitzaren zati izan zen ogibideari buruzko erakusketa, Jose Luis Zabalaren ‘Hondoxka’ dokumentala oinarri duena.\nXabier Sagarzazuren erreportajea - 2016(e)ko martxoaren 22a, asteartea - 06:11etan eguneratua\nBisitariak, gabarrarien testigantzen bideoa ikusten, Amaian.\nduela hilabete eskas bete dira 250 urte Irunek bere herri izate propioa lortu eta Hondarribiarengandik banatzea lortu zuenetik. Mendeetako borroka izan zen hura eta irundar eta hondarribiar agintarien arteko leiha hartan, besteak beste, Bidasoa ibaiaren eta honetan gora eta behera eramaten ziren produktu eta pertsonen garraioarekiko kontrola egon izan zen jokoan.\nIbaia zen garraiobide nagusia, bai gizaki, bai animalia zein era guztietako gauzentzat. Gabarrak ziren horretarako tresna eta hauen gidaritza zutenak, gabarrariak.\nBaina ez dira ez 250 urte pasa, ezta gutxiago ere, gabarrek eta gabarrariek ibaia utzi zutenetik. Azkeneko gabarrak 1980.eko hamarkadan erabili izan ziren eta hauen desagertzearekin, gabarrarien ogibidea ere desagertu zen.\nDuela ia bi hamarkada, José Luis Zabala (1950-2013) irundarrak, azken gabarrari haien eta Bidasoa ibaiko bizitza eta bizimodu berezi haren testigantza jasotzeko, Hondoxka izenburuko dokumentala izango zenaren filmaketa hasi zuen. Orain, lan hura eta bera osatzen duten argazki, objektu eta elkarrizketekin, ikusgai dago Irungo Amaia kultur zentroan Bidasoko Gabarrariak izenburuko erakusketa.\nErakusketa hau Jose Luis Zabala zenaren semeak, Unai Zabalak, Irungo Udaleko Kultura arloarekin batera osatu eta prestatu du.\nhunkigarria“Pozgarria eta hunkigarria da, aldi berean, aitak bere garaian Hondoxka dokumentalarekin egin zuen lana osatu, ondo jantzi eta Irunek 250 urte betetzen dituen honetan, jendaurrean erakutsi ahal izatea, bai argazki eta objektuekin, bai dokumentaletik kanpo geratu ziren gabarriei egindako elkarrizketa zatiak ikusgai jartzeko aukerarekin”, esaten zuen Unai Zabalak erakusketa hau zabaldu zen egunean.\nUnai Zabalak, udal agintariekin batera, bizirik dirauten azken gabarri haietako bat izan zuen lagun Bidasoko Gabarrariak erakusketa honen irekieran. Bera Nikolas Olasagasti da, 80 urteko hondarribiarra.\nOlasagastik gogora ekarri zuen nola “Jose Luis Zabalak sekulako grina” jarri zion beraien ogibidea izan zenaren testigantza jasotzeari eta “pozik” agertu zen “lan guzti hura orain erakusketa honetan ikusteaz”.\nGabarrari honek “1948tik 1974ra” egin zuen lana “Bidasoan gora eta behera denetarik garraiatzen, hezetasuna eta hotzari aurre egiten eta beste lankide guztiek bezala, bizimodu bat irabazten, oso gogorra” zen ogibide hartan.\nGarai haietan, gainera, “Guardia Zibilarengandik ezkutatu” beharrean ibiltzen ziren gabarrariak, kontrabandoa dela eta. “Gaulanagatik ez balitz, hura ez zitekeen bizimodua izango. Guardiek hondarra ere mihatzen zuten, burdinezko hagaxkekin, kontrabandoko gaien bila. Gaurko politikarien gehiegikeriak baino zigortuagoa zegoen kontrabandoa!” esaten du Nikolas Olasagastik.\nHondarribiko Zumarditik Behobiraino hainbeste bidaia egindako gabarrari honek ere gogora ekartzen du nola “enbata zegoenean, gabarra berehala deskargatu beharra” zegoen, hondoratzeko arriskua zela eta.\njarraipenaUnai Zabala “oso pozik” dago Amaian ikusgai dagoen erakusketa honen emaitzarekin, “aitak egindako lana osatu eta ezagutzera emateko aukera” delako, eta “nolabaiteko jarraipena” izango duenaren esperantza badauka.\nBere ilusioa eta familia osoarena Hondoxka dokumentala DVDan editatu eta salgai jartzea litzateke, gabarrarien ofizioaren ezagutza eta memoria mantentzeko. Noizbait aukera hori izatea” espero du Unai Zabalak.\nBultzatzailea. Bidasoko Gabarrariak erakusketak oinarritzat duen Hondoxka dokumentala Jose Luis Zabala Madina (1950-2013) irundarraren urte askotako grinaren fruitua da. Zabala soinu eta irudi zerbitzuak eskaintzen dituen Irudi Ots enpresaren sortzaile izan zen eta ez zuen, berez, gabarrarien ogibidearekiko inolako lotura zuzenik. “Bere ideia izan zen gabarrarien testigantzak biltzea”, esaten du Unai bere semeak . Zabala Irungo eta eskualdeko kultur ekimenekin oso lotuta egon zen beti.\nErakusketa. Bidasoko Gabarrariak apirilaren 17ra arte dago ikusgai Irungo Amaia kultur zentroan, asteartetik larunbatera 18.00etatik 21.00tara eta 11.30etik 13.30era igande eta jai egunetan. Erakusketak 100 argazkitik gora biltzen ditu, Hondoxka dokumentalaren harira bildutakoak. Gabriel Narzabalek eskalan egindako txalanta bat ere ikusgai dago eta zenbait gabarrariri egindako elkarrizketen bideoen emanaldia eskaintzen da.\nHitzaldia. Osagarri modura, apirilaren 15ean, 19.30ean, Albaolako presidenteak, Xabier Agotek, Urumea, sagardoaren ibaia izenburuko hitzaldia emango du Amaiako hitzaldi aretoan.


naiz: agenda - Pello Errotaren heriotzaren mendeurrenean\nPello Errotaren heriotzaren mendeurrena oroitzeko hainbat ekitaldi egingo dira Asteasun 2019. urtean zehar. Udalak antolatutako egitaraua publiko zabalari zuzenduta dago, mendeurrenaren helburua baita Pello Errotaren irudiak jasotzen dituen ondarearen balioa aitortzea eta nortasuna sendotzea.\nEkitaldiak otsailaren 4an hasiko dira Maialen Lujanbio, Oihana Iguaran, eta Aitor Sarriegi bertsolariek eskainiko duten saioarekin. Haiekin batera ariko dira Usarrabi koroa eta Juan Tapiaren ikasleak. Hiru talde egingo dira eta herriko beste hainbat gune edota auzo pasako dituzte. 17:00etan hasiko da eskea, eta talde bakoitzak bere aldetik egingo duen ibilbidea eginda, 19:00etan denak Aitzondo elkartean elkartuko dira. Handik, herrian zehar denok elkarrekin azken erronda egingo dute tabernaz taberna, 20:30 inguru arte.\nHorretaz gain, apirilean Pello Errotaren eta Mikaela Elizegiren aro historikoak, sormen klabeak eta gizartea ezagutzera emateko hitzaldia egingo da eta maiatzean Pello Errotaren bertsoen kantaldia izango da Eñaut Agirre, Imanol Kamio eta Aitor Atxegaren eskutik, Santa Krutz ermitan.\nPello Errota Egitaraua


Nafarroako Gobernuaren neurriek ez dute gehiengo soziala babesten, kapitala eta enpresak baizik | LAB SINDIKATUA\nLAB Sindikatua LAB Nafarroako Gobernuaren neurriek ez dute gehiengo soziala babesten, kapitala eta enpresak baizik\nNafarroako Gobernuaren neurriek ez dute gehiengo soziala babesten, kapitala eta enpresak baizik\nNafarroako Gobernuak iragarritako neurri ekonomiko eta babes sozialekoen balorazio negatiboa egiten du LAB sindikatuak bere definizio faltagatik eta erabat eskasak direlako. Gainera, Nafarroako Gobernuak ez du aldez aurretik sindikatuekin partekatu neurri horiek, Manu Aierdi Garapen Ekonomikorako kontseilariak joan den ostiraleko bileran (martxoaren 13an) hitzeman zuen bezala.\nGobernuak berak María Txibite presidentearen bitartez iragarri duen bezala, neurri horiek hiru ildo nagusitan egituratzen dira: 100 milioi euroko funts bat sortzea, behar izanez gero handitu ahal izango dena; kreditu-emakida 30 milioira arte handitzeko lerro espezifikoak ezartzea; enpresei 40 milioira arte abalak ematea; eta, azkenik, larrialdi horri aurre egiteko giza baliabide publiko eta aurrekontu-baliabide guztiak mobilizatzea.\nHau da, oso argi geratzen da zeintzuk diren lehentasunak eta neurri ekonomikoak kapitalari eta enpresei dagokienez, baina ez "eskubide sozialei" dagokienez, inolako zehaztasunik gabe giza baliabide publikoei, osasunari, hezkuntzari, gizarte-politikei, enpleguari, familiei, enpresei, ETEei, autonomoei, lana eta familia bateratzeari, gizarte-babesari eta koronabirusak eragindako beste gastu batzuei buruzko aipamen generikoez harago.\nAierdi kontseilariarekin enpleguaren arloan partekatu ditugun neurrietako bat bera ere ez du aintzat hartu Nafarroako Gobernuak. Ez da aipatzen funtsezkoa ez den jarduera oro geldiaraztea, ez eta ordaindutako lizentzia orokor bat ezartzea ere, langileen osasuna eta gure seme-alaben eta adinekoen zaintza bermatzeko. Era berean, ez dago ezer patronalari gure soldaten %100 osatzeko edo enplegua suntsitzea saihesteko eskatzeari buruz.\nAierdi sailburuarekin gizarte-arloan partekatu ditugun neurrietako bakar batek ere, tituluez harago, ez dakigu zer neurri zehatz hartuko diren zerbitzu publikoak garatzeko, kolektibo ahulenak babesteko, etxebizitzarako, elikadurarako, uretarako eta energiarako oinarrizko eskubideak bermatzeko, hala nola gainerako askatasun eta eskubide zibil eta politikoak.\nNafarroako langileok ez dugu onartuko krisi eta gizarte-larrialdi honen faktura guk ordaintzea. 2008an egin genuen. Orain ardura hori hartzea tokatzen zaie gehien dutenei, kapital errenta handiei eta patronalari. Eta, horretarako, Nafarroako Gobernuari eskatzen diogu zerga-erreforma bat egin dezala non kapital-errentei eta enpresei zerga bat ezarriko zaien.\nEgun hauetan guztietan errepikatu dugun arren, badirudi Txibite presidenteak ez duela ezer ulertu; izan ere, gorritu gabe esan digu "lanean jarraitu behar da, Nafarroako ekonomiak ez du gelditu behar". Adierazpen horiek egungo Nafarroako Gobernuaren izaera kapitalista islatzen dute. Inork ez du ulertzen, biztanleria isolatzeko eta konfinatzeko neurri zorrotzak hartzen diren bitartean, gure osasuna bermatzeko eta Covid-19ren hedapena saihesteko, milaka pertsonak lan egin behar izatea beren osasuna eta gainerakoena arriskuan jarriz, eta konfinamenduak eta jasaten ari garen alarma-egoerak dakarren ariketa zorrotzaren ondorioak kareletik botaz. Konfinamenduaz eta ekonomiaren garapen normalaz hitz egitea bateraezina da.\nTxibite anderea guztion osasuna erdigunean jartzeko unea da, eta ez kapitala eta betikoak zaintzekoa. Ez da kosta ahala kosta lanean jarraitu behar Nafarroako ekonomia geldi ez dadin. Hori ez da lehentasuna. Lehenik eta behin, gure osasuna, gure bizitzak irabaz ditzaten!


Bizkaiko Foru Aldundiak La Encartada Moda “Moda eta tradizio garakidearen topaketak” aurkeztuko du - Área de prensa - Bizkaia.eus\nBizkaiko Foru Aldundiak La Encartada Moda “Moda eta tradizio garakidearen topaketak” aurkeztuko du\n2018(e)ko maiatzaren 15(a) 10:36\nEguna: maiatzak 16 Ordua: 10:00 Lekua: Bizkaiko Foru Aldundiaren prentsa-aretoa, Diputazio kalea 7, beheko solairua. BILBO\nBizkaiko Foru Aldundiak bultzatzen duen "La Encartada, Moda eta tradizio garaikidearen topaketak" deritzon ekimena aurkeztuko da maiatzaren 16an 10:00tan. Lorea Bilbao Euskara eta Kulturako foru diputatuak aurkeztuko du La Encartada Fabrika Museoa erreferentziazko modaren espazio nagusi bilakatuko duen ekimena. Aurkezpenean diputatuarekin batera La Encartada Fabrika Museoaren Zuzendaria den Begoña de Ibarra; Alberto Etxebarrieta diseinatzailea eta La Encartada Moda-ren zuzendaria; Angel Amor diseinatzailea izango da.\nMaiatzean izango den hitzordu honetan, euskal eremuko eta nazioarteko eremuko diseinatzaile sortzaile nabarmenduenek, beraien lana ezagutzera emango dute modu esperimentalean. La Encartadak ikuspegi garaikidea eta artisau lanari eta folklore tradizionalari lotutako ikuspegi hurbilekoa eskaintzen dizkigu.\nGertaera Maiatzan La Encartada Fabrika-Museoan izango da, Balmaseda Bizkaiko herrian, paregabeko paisai batez inguraturik.


Natxo Montero: "Euskal Herrian ez dago dantza garaikidea ikusteko ohiturarik" — dantzan.eus\nHemen zaude: Hasiera › Hemeroteka › Natxo Montero: "Euskal Herrian ez dago dantza garaikidea ikusteko ohiturarik"\nBerton, 84. zkia, Iratxe Ruiz\nGaztetxo zinenean eskolan hasi zinen dantzan. Hor izan zenuen lehenbiziko harremana mundu horrekin, ezta?\nBirjinetxe eskolan ikasten nenbilela, eskolaz kanpoko ekintzetan euskal dantzak ikasten hasi nintzen. Garai hartako laugarren mailatik zortzigarrenera egon nintzen. Eskolatik irteterakoan harremana galdu nuen dantzarekin. Euskaltegian sartu nintzen orduan eta inauterietarako dantza prestatu genuen. Kasualitatez Gaztedi dantza taldeko Amaia Angulo zegoen idazkari euskaltegian. Mutilen falta zutenez Gaztedin izena emateko animatu ninduen. 17 urte nituela hasi nintzen Gaztedin, gaur arte.\nGaztedin bost urte eman zenituenean esperientzia berrien bila hasi zinen...\nBai. Euskal Herriko folklorea oso aberatsa da baina azkenean dantzak amaitzen dira. Hori da Gazteditik asko maite dudan gauza bat, dantzak diren moduan mantentzen dituela. Baina mugimendu aldetik zerbaiten falta sumatzen nuen... Bilborock ondoan dagoen Muelle 3 eskolan dantza garaikideko ikastaroak ematen zituztela enteratu nintzen eta ezagutzearren hasi nintzen. Elektrikaria naiz, bitartean dantzarekin zerikusirik ez zuten beharretan nengoen! Gainera urtebete Boliviara joan nintzen. Kaleko haurrei ogibide bat irakasten genien eskola baten ibili nintzen.\nHurrengo bost urteetan elektrizitatea eta dantza uztartu behar izan zenituen...\nHemen dantza ez da ogibide bat. Bi hilabetez lan egin dezakezu, oso gaizki ordainduta... baina ondoan beste lan bat izan behar duzu! Oporrak nituenean turismoa eta prestakuntzarako aprobetxatzen nuen.\nZer ikasi zenuen Bilbon jasotako dantza eskoletan?\nZure gorputza ezagutzen duzu. Zer egin dezakezu berarekin... Dantza garaikidean bakoitzak bere mugimendua du: atzamar bat mugitzearekin hamaika gauza adieraz daitezke! Oso abstraktua da. Tamalez, Euskal Herrian ez dago dantza garaikidea ikusteko ohitura askorik. Deustuko La Fundicion aretoan antzezpenak izaten dira baina ez dago publikorik.\nJendea ezagutuz joan zinen, proiektu txikietan sartu eta orduan heldu zitzaizun aukera paregabea...\nHala da. Jorge Lastrarekin ‘Naranjas del Tiempo’ proiektua egin nuen. Interneten audizio baten deia topatu nuen, Frantziako konpainia batek Bartzelonan froga bat egin behar zuen. 2004ko otsailean izan zen. Mutil bat behar zuten hiru urteko proiektu baterako. Pisua erosi berria nuen, kredituarekin nengoen eta irakaskuntzan lan ia finkoa nuen… Hala eta guztiz ere, Bartzelonara abiatu nintzen. Astebete geroago hautatu nintzela esateko deitu zidaten eta hamabost egunen bueltan beharrean hasi behar nuen Frantzian, Marsellan: lanera joan nintzen eta egoera azaldu nien. Etxea lagun bati alokatu nion. Horrela izan zen… lana, etxea, familia eta herria uztea erabaki nuen… urteak neramatzan barruan behar hori nuela. Gaztea nintzela eta konpromiso gutxi nituela aprobetxatu nuen.\n‘Traneuropeanne’ proiektuan buru-belarri sartu zinen orduan…\nBeste sei pertsonekin batera: bost frantziar, italiar bat, katalan bat eta ni. Boterearen inguruko antzezlana zen: AEBtako boterea, gizonek emakumeenganakoa dutenaren ingurukoa... ordu eta erdiko lan oso gogorra zen. Bai guretzat fisikoki gogorra zelako eta baita ikusleentzat ere. Gordina, zuzena da. Bukatzerakoan publikoa ez zen txaloka hasten… isilik geratzen ziren denak, asimilatzeko denbora behar zuten. Kritika latzak izan genituen! Kreazioan lau hilabete eman eta gero gira hasi zen Txekian, Pragan, Polonian eta Finlandian. Garai hartan konpainian liskarrak hasi ziren eta pieza bertan behera geratu zen. Aurreko beste proiektu bati ekin genion, ordezkari lanetarako aukeratu ninduten. Islandian, Danimarkan, Bruselan egon gara. Zuzendariak Polonian beste lan bat abiatu zuen eta bertan izan nintzen iaz. Esperientzia oso interesgarria izan da!\nOrain atsedenean zaude baina datozen asteotan lanera ekingo diozu berriro!\nEslovenian izango da lehenengo antzezpena. Momentuon, bi proiektuek bizirik diraute eta horietan nabil. Horregatik, otsailean Poloniara bueltatu behar dut.\nArtisten baldintzak askoz hobeagoak dira atzerrian.\nFrantzian artisten estatutua lortu dut eta horri esker, ekonomikoki lasai nabil. Dantzari kontratu bat da. Ordu kopuru bat lan egin ostean hamar hilabeterako langabezia duzu. Beste ogibideekin antzera bizi daiteke!\nEta hori gutxi balitz lan eskaintzak etengabe heltzen zaizkizu...\nBeste konpainia batekin hasi naiz eta birekin lanean nabil. Bata Toulonekoa, bestea Marsellakoa. 70 kilometro besterik ez dago bien artean.\nZorionekotzat du bere burua Natxo Monterok?\nJende askok esaten dit zorte handia izan dudala gustatzen zaidana egiten dudalako. Zortea existitzen da baina landu daiteke. Horrelako momentuetan arraro sentitzen naiz... zerbait nahi duzunean ez da amestu behar, egin behar da!\nGirak direla eta egun osoa bidaian eman behar duzu. Aberasgarria bezain neketsua izango da, ez?\nHasieran oso polita iruditzen zaizu herrialdeak ezagutzea. Gainera turismoa egiteko askotan geratzen naiz dantzatu izan dugun lekuetan. Baina egun osoa motxilarekin ematea oso gogorra da. Bi urte pasatuta ez daukat etxerik. Konpainiak logela jartzen dit, baina hamabost egunetan hiru tokitan egon gaitezke! Egonkortasun apur bat behar dut. Eta taldeko gazteena naiz!\nDantzaren inguruan ikasi behar zenuena ikasi duzula uste duzu?\nEz! Oraindik asko daukat ikasteke. Zurrupatu nahi dut, asko ikasi eta etorkizunean Euskal Herrira bueltatu nire proiektuak aurrera ateratzeko. Posible ez baldin bada, ba beti geratuko zait irakaskuntzaren mundua. Dantzaren munduan hasten nabil, nahiz eta urteak eman ditudan. Proiekturik onena etortzeko dagoela uste dut, itxaropena daukat behintzat. Bide onean nabil, konpainia potente batean bainago.\nEtxean zaudela prestakuntza fisikoarekin jarraitzen duzu ala oporretan soinketa ahazten duzu?\nKonpainiarekin egun arrunt batean goizeko hamarretan hasten gara beroketekin arratsaldeko ordu batak arte. Arratsaldean egingo ditugun ariketentzako prestakuntza baino ez da. Luzaketak hasieran eta gero mugimenduak; korrika asko egiten dugu gainera. Baina egia esan ez naiz asko zaintzen! Erretzen dut, edaten dut, nahikotxo jaten dut… Eta Bilbora etortzen naizen bakoitzean (hiru hilean behin hamabost egunetarako saiatzen naiz etortzen) ez dut ezer egiten! Abuztuan hemen egon nintzen jairik jai eta muskulatura galdu nuen... Horregatik lanik ez daukadanean beste lagun batekin kirola egiteko geratzen naiz. Dantzari esker badakit zer arnasketa egin behar dudan txarto sentitzen naizenean! Eskoletan gure gorputza ezagutzen irakatsi beharko lukete. Nahitaezkoa da, ezin dugu gorputzaren kontra joan.\nEuskal Herritik aldentzean zaila egingo zaizu senitartekoak eta lagunak uztea.\nOso. Lau loba txiki ditut eta jaio direnean ez naiz hemen egon... bueltatzen naizen bakoitzean bere osaba ezagutzea gustatzen zait. Eta oso koadrila ederra daukat Santutxun eta gertatzen denaren berri izaten saiatzen naiz, kanpoan egon naizela ez nabaritzeko. Beste alde batetik, gaur egun lotura gehienak apurtu ditut. Ez ditut konpromisorik hartzen. Minimorekin bizi naiz, gauza batzuk kentzen dizkit baina horrek askatasun itzela ematen dit. Konpromisoak eta zamak gainetik kentzen saiatzen naiz. Hasieran atzerrira joateari beldurra nion, orain gainditu dut. Dantza ikasi dut, hizkuntzak, jateko, bizitzeko beste modu bat ezagutu dut, lagunak egin ditut. Komunitate sendo bat sortzen du bizimodu honek. Hezkuntzak irakasten ez duen zerbait da!\nSantutxun zaudenean Gaztedin dantzan jarraitzen duzu. Gero eta mutil gutxiago omen daude, zergatik?\nArrazoia ez dakit. Beti egon da mutilen falta. Niretzat oso garrantzitsua da umeak dantzan hastea benetan nahi dutelako eta gustatzen zaielako, eta ez gurasoek behartzen dituztelako.\nBederatzi galdera labur\nPelikula bat: ‘Harry gato nego, gato blanco’.\nLeku bat: Urbasa\nZure ametsa: Ez aldentzea nahi ditudan gauzen bidetik\nIzen bat: Markel\nLiburu bat: ‘Particulas elementales’\nJanari bat: Indabak\nZure bertute bat: Lagunak egiteko erraztasuna\nEta akatsa: Nonbait ezin gelditzea.


OIANUME - LANDA OSTATUA\nOianume pentsioa, sagardotegia eta jatetxea Urnieta herrian dago kokatua eta euskal gastronomiaz gozatu nahi dutenentzako derrigorrezko bisita da. Ostatua eskaintzen du Oianumek ongi pasatzera etorri eta kotxea hartu nahi ez dutenentzako. Landa ingurune betean kokatua, bertako instalazioek ezkontzak, banketeak eta dantzalekua eskaintzen dute.\nEdukiera: 7 gela bikoitz (+ ohe gehigarriak).\nLogelak: 2 gela ohe bikoitzarekin y 5 bikoitz banakako oheekin, guztiak komun eta ohe gehigarriak jartzeko aukerarekin.\nPrezioak: Gela bikoitza 66,00€tik\nTaberna - Jatetxea.\nEzkontzak - Banketeak.


Una manifestación a favor del modelo de inmersión en euskera recorrerá hoy Baiona\nAmonarriz: "Hau tokian tokiko hizkuntzen aurkako gerra deklarazio bat da"\n"Euskarak murgiltzea behar du!" lelopean, milaka pertsonak manifestazioa egin dute Baionan, Euskal Konfederazioa osatzen duten euskalgintzako eragileek eta Ipar Euskal Herriko hautetsiek deituta. 10 000 pertsona baino gehiago bildu dira Baionan, azken zenbaketaren arabera.\nFrantziako Konstituzio Kontseiluak hizkuntza gutxituak babesteko eta promozionatzeko legea partzialki atzera bota ondotik etorri da deialdia, eta babes zabala jaso du. 16:00etan abiatu da Lauga kiroldegiaren aitzinetik, eta Roland Barthes plazara 18:00ak aldera iritsi da.\nIpar Euskal Herrian murgiltze eredua garatzen duten eskoletako ordezkariak joan dira manifestazioaren buruan, eta atzetik, euskalgintzako gainerako ordezkariak eta hautetsiak. Azken horiek "Euskal irakaskuntza denontzat" goiburua zuen pankarta eraman dute.\nJean-Michel Blanquer Frantziako Hezkuntza ministroaren kontrako oihuak izan dira manifestazioan: "Blanquer kanpora, euskara gelara".\n"Kolpea izugarria da. Gure hizkuntzak heriotza segurura kondenatu nahi dituzte", esan du Marie Andree Ouret Biga Baiko bozeramaileak, manifestazioa amaitzeko ekitaldian.\n"Europako aniztasuna jokoan dago", adierazi du Andoni Ortuzar EAJko presidenteak protesta abiatu baino lehen. "Irtenbide bat eskatzen dugu, eta lortu behar dugu", erantsi du buruzagi jeltzaleak.\nKike Amonarriz Euskaltzaleen Topaguneko lehendakariaren adierazpena.\nBestalde, Paul Bilbao Euskalgintzaren Kontseiluko idazkari nagusiaren hitzetan, "bidegabekeria tamainakoa da". "Aukera bakarra Konstituzioari buelta ematea da, hizkuntza eskubideak bermatzeko", azpimarratu du.\n¿¿ Zuzenean, Baionatik, Kontseiluko idazkari nagusiaren adierazpenak\n¿¿ @paulbilbao : «Gaurko jende uholdea bihur dadila Frantziako Asanblean ere uholde, benetako aldaketak emateko gure hizkuntza-eskubideen bermeari begira»#EuskarakMurgiltzeaBeharDu pic.twitter.com/h7OAR7sTXN\n— Kontseilua (@kontseilua) May 29, 2021\nKultura, politika eta gizarte alorretako 200 eragilek baino gehiagok sinatu dute gaurko deialdiaren manifestua. Bertan jasotzen denez, "Ipar Euskal Herrian familia bakoitzak bere haurrendako irakaskuntza eredua hautatu beharko luke eta aniztasun linguistiko eta kulturala bizi, euskaraz edo okzitaniera gaskoiz". Murgiltze eredua bermatuz, "gizarte proiektu partekatua, irekia eta sosegatua zaintzen eta sustatzen" dela dio testuak.\nDeitzaileen iritzian, "Molac Legearen zentsura partzial horrek euskararen alde hamarnaka urtez eraman den engaiamenduaren erabateko ezeztapena eragiten du, eta Ipar Euskal Herrian murgiltze ereduan diren 5.000 ikasleen familien hautua argiki mespretxatzeaz gain, gure lurraldearekiko eta bere mintzairekiko mespretxua adierazten du ere".\nBaionan bakarrik ez, Frantziako Estatuko hainbat eskualdetan egin dira protestak hizkuntza gutxituen alde. 50 mobilizaziotik gora deitu ditu Pour que vivent nos langues kolektiboak.\nHorrela, antolatzaileen arabera, Guingampen (Bretainia) 10 000 pertsona inguruk hartu dute parte; Poliziaren ustez, aldiz, 6000 bat pertsonak.\nPerpinyàn (Katalunia) 2000 manifestari inguru bildu dira, antolatzaileen arabera. Prefetak, ostera, 450 bat pertsona zenbatu ditu, tartean, Laura Borras Kataluniako Parlamentuaren presidentea.\nColmarren (Alsazia) eta Bastian (Korsika) 200 bat manifestarik protesta egin dute.\nManifestazioa Baionan (Lapurdi). Argazkia: Aitor Sagarzazu | Euskadi Irratia


Irekia Eusko Jaurlaritza - Gobierno Vasco :: 1,2 milioi euro Eskolatze Osagarriko Programetarako (Gobernu Bilera 2018-09-04)\n1,2 milioi euro Eskolatze Osagarriko…\n1,2 milioi euro Eskolatze Osagarriko Programetarako (Gobernu Bilera 2018-09-04)\n2018-09-04ko Gobernu Kontseiluaren Akordio nagusiak\neskolatze osagarriko programak\n<img src="https://www.irekia.euskadi.eus/uploads/cover_photos/48055/original/logoconsejo.jpg" style="max-width:100%" alt="" />\nDeialdi honen bidez, Eskolatze Osagarriko 17 programa lagundu ziren diruz iaz. 215 ikaslek parte hartu zuten horietan\nGobernu Kontseiluak gaurko bileran onartu du, Hezkuntza sailburuaren proposamenez, Eskolatze Osagarriko Programak garatzeko diru-laguntzetarako deia egiten duen Agindua. Laguntza ekonomiko hauek itunpeko ikastetxeei, irabazi asmorik gabeko entitateei, mankomunitateei, udalei edo azken hauek sortutako entitateei zuzenduak dira, betiere 2018-2019 ikasturtean Eskolatze Osagarriko Programak abian jartzeko asmotan badira eta horretarako proiektua aurkezten badute. Deialdi honek 1.211.250 euroko diru-kopurua du orotara, eta diruz lagunduriko programa bakoitzerako 63.750 euro bideratuko ditu gehienez.\nEskolatze Osagarriko Programak hezkuntza-premia bereziak –eskolara moldatzeko zailtasunei lotutako egoera larrietatik sortutakoak- dituzten ikasleei laguntzeko sortuak dira, hain zuzen ere beren hezkuntza-prozesuen aurrean, ikaskideen eta irakasleen aurrean eta gizarte-ingurunearen aurrean jarrera positiboak garatzen laguntzeko. Programen xedea hauxe da: aipaturiko ikasleei, berariazko taldeetan antolatuta, beren garapen pertsonalerako, berriro eskola-sistema arruntera egokitzeko edo ondoren lanbide-hastapeneko ikasketei (horiek helduaroan eta bizitza aktiboan sartzeko gaituko dituzte) ekiteko baliagarriak diren ikaskuntzak eskaintzea.\nEdonola ere, tailerren bidez curriculumeko alor instrumentala lehenesten dute programok, betiere ikasleen beharretara egokitutako metodologia erabiliaz. Programa hauek berritzaile izaten eta ikasleen jakingura piztuko duten jarduerak burutzen egiten dute ahalegina. Era horretan, ikasleen motibazioa lortzen dute, hezkuntza-ibilbidean jarrai dezaten.\nPrograma hauek Derrigorrezko Bigarren Hezkuntzako ikasleei zuzenduak dira, programa hasten den urteko abenduaren 31n gehienez 15 urte beteta dituzten ikasleei zuzenduak. Aldi baterako neurri gisa ulertu behar da, inoiz ez behin betiko, ikaslea ahal bezain laster sistema arruntean berriro sartzea lortu nahi baita. Era berean, ezohiko neurria ere bada, DBHren ohiko araubidean aniztasunari erantzuteko aurreikusitako gainerako neurriak agortu ondoren aplikatzekoa, hala nola, hezkuntza-indargarriak, curriculuma egokitzekoak edo berariazko parte hartze proiektuak.\n17 programa, 215 ikasle\nHezkuntza Sailak bere ekimenez garatzen ditu programa hauek beharrezko diren ikastetxe publikoetan, baina gorago aipaturiko entitateekin lankidetzan ere aplikatu daitezke. Hain zuzen ere, aurreko 2017-2018 ikasturtean Eskolatze Osagarriko 17 programa lagundu zituen diruz Hezkuntza Sailak deialdi honen bidez, guztiak ere Euskadiko 15 entitatek garaturikoak. Orotara 215 ikaslek hartu zuten parte 17 programa horietan.\n1,2 milioi euro eskolatze osagarriko programetarako (Gobernu Bilera 2019-09-10)\nHezkuntza Sailak milioi bat euro bideratu du Eskolatze Osagarriko Programetarako\nEusko Jaurlaritzak 37 milioitik gora bideratuko ditu datorren ikasturtean Hezkuntza-Laguntzako Espezialistak ordaintzeko\nOsakidetzan irabazi asmorik gabeko osasun-zentro itunduen integrazioa arautzen duen Dekretu bat onetsi du Gobernu Kontseiluak\n1,2 milioi euro Ulibarri hizkuntza-normalkuntzarako Programarako (Gobernu Bilera 2018-05-22)\nAGINDUA, 2019ko irailaren 10ekoa, Hezkuntzako sailburuarena, zeinaren bidez egiten baita 2019-2020ko ikasturterako deialdia Hezkuntza Sailaren mendeko ikastetxe publikoetan, itunpeko ikastetxeetan eta berariazko ikastetxeetan eskolatze osagarriko programak…\nAGINDUA, 2016ko uztailaren 8koa, Hezkuntza, Hizkuntza Politika eta Kulturako sailburuarena, 2016-2017 ikasturtean Eskolatze Osagarriko Programak garatzeko laguntzetarako deia egiten duena.


Adinekoei edo ezinduei zuzendutako igogailuetarako diru laguntza berriak onartu ditu Eusko Jaurlaritzak. | Debagoieneko Mankomunitatea\nAdinekoei edo ezinduei zuzendutako igogailuetarako diru laguntza berriak onartu ditu Eusko Jaurlaritzak.\nIrisgarritasuna sustatzeko dirulaguntza-lerro berezia.\n1.– 65 urtetik gorakoek, mugikortasun urriko pertsonek eta zentzumen-desgaitasunen bat duten pertsonek, bai eta pertsona horiek kide dituzten bizikidetza-unitateek ere, diru-sarrera urriak badituzte edo finantzaketa lortzeko zailtasunak badituzte, dirulaguntza-lerro berezi bat eskuratu ahal izango dute irisgarritasun-obrak egin ahal izateko –partikularrak nahiz erkidegokoak–.\n2.– Dirulaguntza-lerro bereziaren helburua da agindu honetan ezarritako dirulaguntza publikoek estaltzen ez duten irisgarritasuneko birgaikuntzaren kostua nahiz helburu bera duen beste edozein kostu ordaintzea (% 100era arte), baldin eta etxebizitzen titularrek edo bertan bizi direnek –bertan bizitzea legezkotzen duen kontratua oinarri hartuta– ordaindu behar badute. Aplikatu behar den ehunekoa urteko familia-errenta haztatuaren eta bizikidetza-unitateko kide kopuruaren araberakoa izango da, eta hurrengo taulari jarraikiz aplikatuko da:\n9.001 €-tik 12.000 €-ra\n12.001 €-tik 15.000 €-ra\n15.001 €-tik 18.000 €-ra\n18.001 €-tik 25.000 €-ra


Artigasko ikasgela - Garbiker\nArtigasko Ikasgela Bizkaiko Hondakinei buruzko Ingurumen Hezkuntzako Zentroa da.\nHerritarrak Bizkaian sortutako hondakinak prebenitzeko, berrerabiltzeko eta birziklatzeko prozesu guztiei buruz sentsibilizatzea eta informatzea du helburutzat.\nGure sentsibilizazio-ekintzak ikastetxeei, erakundeei, elkarteei eta, oro har, herritarrei zuzenduta daude.\nBisita egin nahi badiguzu, honako hauek egin ditzakezu:\nGure taldeko pertsona batekin bisita gidatua hitzartu (aurrez aurreko formatuan, Eko Parkeko gure zentrora joanda, edo formatu telematikoan, zauden prestakuntza-zentrotik, elkartetik edo erakundetik konektatuta, bisita berretsi ondoren emango dizugun esteka baten bidez).\nIkasgelako ibilbide birtualean sartu eta modu autonomoan bisitatu.\nKOKAPENA: ARTIGABIDEA, Z/G, 48002 BILBO\nZatoz gurekin, Bisita Birtualean edo Aurrez Aurreko Bisitan!\nIkasi birziklapenari buruz jakin beharreko guztia etxetik atera gabe!\nPARTE HARTZEN DUTEN ENPRESAK\nHAINBAT EKINTZA GARATZEN DITU ZENTROAK:\nINGURUMEN HEZKUNTZAKO ZENTRORA BISITA\nBIZKAIKO KONPOSTEGIRA BISITA\nMota guztietako pertsonentzat dira, baina, ahal dela, azalpenak hobeto aprobetxatzeko, gutxienez 8 urte izatea gomendatzen da.\nTalde bakoitzaren ezaugarrien eta baldintzen arabera, bisiten iraupena egokitzen da, eta bi ordu eta erdi eta hiru ordu eta erdi bitartekoa izaten da.\nBisitak zentroan bertan egin daitezke, edo, bestela, modu telematikoan.\nHonako hauek dira bisitaren mugarri nagusiak:\nHondakinen problematikaren hastapenak, eta prebentzioa zein urrezko hiru arauak (murriztu, berrerabili eta birziklatu) azpimarratzea.\nHondakinek objektu erabilgarri berri bihurtzeko bigarren erabilerako lehengai bihurtu arte jarraitzen dituzten birziklatze-prozesuen azalpena(ekonomia zirkularra).\nBizkaiko hiri-hondakinak kudeatzeko ekosistemari eta hura osatzen duten azpiegiturei buruzko azalpena.\nHerritarrek sortzen dituzten hondakinei buruzko jolasak eta hausnarketa bertaratutako publikoarekin.\nBKrako bisita hamabi urtetik gorako pertsonei edo taldeei zuzenduta dago (Bigarren Hezkuntzatik aurrera). Gutxi gorabehera, hiru ordu laurden irauten du, eta Zentrora egindako bisitaren osagarri gisa egin ohi da.\nHorrela, konpostatzeko prozesua azaltzen da in situ: karakterizazioa, birrinketa, eraketa, pilen hartzidura eta heltzea, bahetzea, analisia eta amaitutako produktuaren irteerak.\nBisita presentziala unibertsitateko ikasleekin egiten da eta ordubeteko iraupena izaten du.\nPlanta honetan, errefusaren edukiontzira botatako zaborraren tratamendu mekaniko eta biologikoa azaltzen da. Segurtasun-arrazoiak direla eta, bisita gela batean egiten da, eta, azkenean, kontrol-gelara sartzen da. Bertan, prozesuaren zati bat in situ ikus daiteke.\nERABILERA ANITZEKO GELA\nSARRERAKO HALL-A: BIZKAIKO UDAL-ESKUMENEKO HONDAKINEN KUDEAKETA\n50 lagunentzako lekua du, eta aurkezpenak, prestakuntza-ekintzak, topaketa teknikoak eta abar hartzen ditu.\nDekorazioak baso txiki bat itxuratzen du, eta haren hondoan bideo-wall handi bat dugu, non Bizkaiko udal-eskumeneko hondakinak kudeatzeko azpiegiturei buruzko bideoak proiektatzen diren.\nHondakinen kudeaketaren arloan Bizkaiko Foru Aldundiak indarrean dituen kanpainak erakusten dituen eremu bat ere badago.\nHorrez gain, bi jolas-makina ditu, eta horietan ondo pasatzeko aukera izango dute bertaratutakoek, nola birziklatu ikasteaz gain.\nLixibiatuak tratatzeko instalazioari begira, bertaratutakoek tratamenduari buruzko bideo bat ikus dezakete.\nEsparru honetan, halaber, Bizkaiko hondakinen kudeaketak eta tratamenduak denboran zehar izan duen bilakaera ezagutu ahal izango dute bertaratutakoek.\nFabrika bat balitz bezala apainduta, arlo honetan maketa dinamikoen bidez hondakin mota askorekin egiten diren prozesuak azaltzen dira, bigarren erabilerako lehengai bihurtzen diren arte.\nZilindroek hainbat hondakin mota hartzen dituzte, eta herritarrek horiek sortzen dituzten maiztasunaren arabera multzokatuta daude.\nGehigarri gisa, birziklapenaren arloko ikaskuntza indartzeko bi jolas ditu.\nEdukiontzien jolasa: egoera ezagunetan nabigatuz, jolasak proposatzen dion hondakina zein edukiontzitan utzi behar duen asmatu behar du jokalariak.\nBirziklatzearen jolasa: proposatzen zaizkion objektuak zein hondakin birziklatutatik datozen asmatu behar du jokalariak.\nAreto honetan, bertaratzen direnek birziklatzeari buruz ikasteko aukera dute, denboran zehar egindako bidaia labur baten bidez.\nCEIP URRETA HLHI GALDAKAO\n4 - 4 erakusten 4 emaitzetatik.


Ba ote dute arrainek sukarrik? • ZUZEU\nErrekako arrainek sekula ez dutela urik edaten jakin nuenetik, nire bizitza beste bat da. Eta itsasokoek edaten dutela jakin nuenetik, zer esanik ez: askotan agertu izan zaizkit nire ametsik goxoenetan arrainak, ezezagun handi horiek\nIzan ere, itsasoko urak arrainen gorputzak baino gatz gehiago izaten du eta jakinekoa da ura osmosi bidez mugitzen dela, gatz gutxiagoko lekuetatik, gehiagokoetara. Txistea dirudi, baina itsasoko arrainak deshidrataturik hil litezke, baldin eta ez badute urik edaten.\nUr gezatako arrainen kasua alderantzizkoa da: gorputzean duten gatz disoluzioa urarena baino handiagoa izaten da eta nahigabe bada ere, “sartu” egiten zaiei ura gorputzean. Ez dute, beraz, edan beharrik.\nBart beste arrainkeria batekin egin dut amets, ordea: ba ote dute sukarrik arrainek?\nHorrexetan jarri pentsatzen eta, egia esan behar bada, ematen zuen neuk neukala sukarra ohean jirabueltaka, izara guztiak zilipurdikatu ditudanean.\nHalako batean erabaki dut ezinezkoa dela arrainek sukarrik izatea, ez, behintzat, bizi diren uraren tenperaturarena baino beroagoa.\nLasai geratu naiz, bada, baina lo hartzera nindoan unean, beste kontu batez ohartu naiz: logika beraren arabera, geuk ere ez genuke sekula ukan behar inguruko tenperatura baino altuagorik eta gaurko hotzarekin, esaterako, badabil sukar handiko jendea inguruan.\nZaputz, beraz, nire gogoetak eta zaputz nire loak. Ordenadorearen aurrean jezarri eta galdera hementxe plazaratzea otu zait. Zerbait baldin badakizu, erantzun, beraz: edukitzen ote dute arrainek sukarrik?\n(Barkatuko didazu, baina egitera sekula ausartu izan ez naizen galderak egiteko ere profitatuko dut Zuzeuko bazter hau).\n7 pentsamendu “Ba ote dute arrainek sukarrik?”-ri buruz\npetrikilo 2015-02-05 15:10\nItsasoko arrainek ura edan, edaten dutela dio Pelletierrek. Frogatu gabeko baieztapena sinistarazi nahi digu, ‘osmosia’ hitz potoloa bota eta bere argudioari itxura zientifikoa eman nahirik.\nBada, jakizu Pelletier jaun jakintsu hori, ez dudala zuk esandakorik ezer sinisten. Itsasoko arrainek nola edango dute, bada, edaten duten hori kontrako eztarritik joan gabe! Gainera, edango balute, beti edan eta edan ibili beharko lukete, egarri mundiala izango luketeela ur gazia edanda. Eta pixa ere egin beharko lukete, ezta?, edandako hori gorputzetik ateratzeko. Inori ez diot entzun oraindik arrainek pixa egiten dutenik. Agian zuri entzungo dizut, edo irakurriko, egunen batean.\nSukarrarena beste baterako utziko dugu, inporta ez bazaizu.\nPetronius 2015-02-05 20:20\nBarkatu atrebentzia, Petrikilo, baina uste dut ez zarela ezertaz ere enteratu.\nBaina nola joango zaie arrainei ura kontrako eztarritik, birikarik ez baldin badute!\nBestalde, ez dakit nola ez zaren konturatu ura edan eta edan ibiltzearena eta pixa egitearena lotuta daudela. Begibistakoa da! Halaxe ibiltzen dira, bai, edan eta edan. Zergatik uste duzu, ba, ahoa etengabe ireki eta ixten dutela, kantatzeko?! Baina gero pixa egin beharrik ez daukate, zeren, hainbeste ur edan eta gero gorputza gatzez beteta gelditzen zaie, eta osteoporosiaren bidez berriz ere kanporatzen dute. Horri uraren zikloa deitzen zaio, eta Lehen Hezkuntzan ikasten da.\nKontua da, batzuetan, bitarteko prozesu horretan arrainak arrantzatu egiten direla, eta hor ikus ditzakegu, arrantzontzietako kaxatan, gatzez lepo.\nNire aitona arrantzalea da betitik, eta berak kontatatua da guztia (osteoporosiarena izan ezik, esan bezala LHn ikasten baita).\nSukarrarena, galdetuko diot hurrengoan.\nhark 2015-02-05 21:29\nNik ere egin diot iruzkin bat erantzunez, baina zergatik ez dakidala desagertu egin da. Edonola, harrigarria iruditzen zait batzuek duten ausardia ezer ez dakiten kontuez hitz egitean (petrikiloz ari naiz, jakina).\nhark 2015-02-05 21:30\nEta erantzunaren tonua… ez dut sinetsi nahi halako jenderik badenik.\nPetronius 2015-02-06 16:43\nEta Petrikilo ustezko sasijakintsu horren larriena ez da erabili duen tonua, baizik eta azentuazio koldarra, diskurtsoaren abiadura amarruzkoa eta, batez ere, bolumen zeharkako hori. Bisatn da: petrikilo sukarrak jotako arraina da!!!\npetralis 2015-02-05 19:12\nMila esker petrikilo iruzkin eder horregatik.\nPetrikilok zabalik utzitako gogoetari helduko diot nik, ahantzi behar ez ditugun zeinbait aipu eginez:\n– Arrainak izaki bizidunak dira, beraz, arrainak hil egiten dira.\n– Arrain bati heriotza eragin diezaioke:\n.Arrain handiago batek arrain txikiago bat erasotu eta zauritzeak.\n.Fabrikek pozointzen dituzten itsasoetako nahiz ibaietako ur kutsatuak.\n– Zauriak, substantzia kutsatzaileak eta gaixotasunak infekzio eragile potentzialak dira.\nHipertermia (edo sukarra), inflamazioa edota gorritasuna infekzioa dagoenaren seinale direnez, arrainek sukarra izan dezaketela iruditzen zait.\nAusnarketa honek ez ditu ordea gaiaren inguruan nituen dudak azaleratu besterik eta ez diot nireak ere zuekin elkarbanatzeari eutsiko:\nUr gezeko arrainenak pentsatzen dut baietz baina, infektatu al daitezke ur gaziko arrainen zauriak?\nAmonak txikitatik esan dit itsasoan murgiltzeko noizbait izan ditudan zauriak. Azalekoez ari natzaizue noski, bihotzekoak bestelakoak izan ohi dira.\nLurrune Pelletier 2015-02-06 10:34\nPetrikilo, ez naiz zureari erantzuten hasiko, baina ni LurrunE naiz, LurrunE. Neska, beraz. Hori bederen jakin behar zenuke.


Ordutegia:18:30, 19:00, 19:30, 20:00,20:30, 21:00\nTokia:Algortako Kultur Etxea\ninformazio guztia hemen: http://www.getxo.eus/eu/jornadas-teatro/informacion/programa-jornadas-teatro\nTerapeut eta pazientea. Prest al gaude barruan daukaguna ateratzeko? Isilik egoteak arazo gutxiago ekarriko dizkigu... edo gehiago?\nBadaezpada, utziko diogu gure iluntasunari argi izpi batzuk sartzen? Arnastu, lasaitu eta izan...\nPabilioi 6ko VI. Antzerki arineko sortutako gidoia. Bi sari irabazi genituen: Publikoaren saria eta interpretazio onenaren saria.\nAntzezleak: Karmele Larrinaga, Iratxe Urkiaga\nEgilea: Iratxe Urkiaga\nZuzendaria: Itziar Ituño\n"Sobretodo, amargo" (Malalengua)\nBi lagun Bildu dira, beren jatetxe gogokoenean jateko. Jana fin-fina da; zerbitzua, ezin hobea; eta konpainia… betikoa. Otordu hau, betiko jatetxean, betiko lagunarekin, ezberdina izango da gaur lehen aldiz. Gaur keinu guztiez, hitz guztiez, aurrean dudan pertsona, lagun, lagun min gertukoen horren mugimendu guztiez konturatzen naiz. Goragalea ematen dit. Mozorroak astunegiak dira gaur, eta norbaitek lasta askatzea erabaki du, kosta ahala kosta.\nTeatro con Diamante, Bodegas Franco-Españolas (Logroño) jaialdiko hirugarren saria.\nantzezleak: Luis Heras, Alfredo Noval\negilea: Alfredo Noval\nzuzendaria: Alfredo Noval\n"El Hurto" da itxuraz normala den emakume bat krimen bortitz bat egitera nola iritsi daitekeen kontatzen duen istorio bat. Bakarrizketa bat, erru sentimenduak eta galerarengatiko minak sortu dezakeen behin behineko zoramenari buruzkoa.\nantzezlea: Georgina Llauradó Camps\negilea: Elena Serra Corberó\nzuzendaria: Aleix Fauró\n"Espinazo o callos" (Pez Limbo)\nLarritutako emakume bat bere konfiantzazko harakina zenera jo du, ohikoa ez den zerbait eskatzeko. Egoera ez da erraza, are gutxiago bi pertsona daudelako, “inprobisatutako triskantza” baten lekuko bihurtuko direnak. Umorez, bizitasunez, samurtasunez eta poesiaz beteriko obra bat, ikuslea harrituko duena…\n- Molina de Segurako (Murtzia) AD Hiri Ekintza Artistikoen Jaialdia irabazi zuen emanaldi honek.\n- “Badaran que hablar” Miktroantzerkiko I Lehiaketako lehen saria jaso zuen (Errioxan).\n- Lehen saria Teatro con Diamante, Bodegas Franco-Españolas, jaialdian. Logroño.\n- Espainiako Antzeztokien eta Auditorioen Sare Nazionalak gomendatutako emanaldia.\nantzezleak: Raúl Camino Sanz, Begoña Martín Treviño\negilea: Pez Limbo\nzuzendaria: Pez Limbo\nNeopreno 1 eta Neopreno 2 marea igo zain daude. Bien bitartean, dirua zenbatzeak lasaitasun handia ematen die. Oraindik ez dute autoa auto ilara baten erdian utzi, eta ez dira kalera meninaz jantzita irteten. Oraingoz beren buruak kontrolatzen dituzte, oraingoz salbu daude.\nÁlex Angulo saria Lanik Onenari\nPublikoaren saria Antzerki Arinen Pabelllón 6ko jardunaldietan\nantzezleak: Jone García, Leire Olaran


Sagardo Astea iristear, ekintzaz jositako asteburua Igartubeitin | El Diario Vasco\nSagardo Astea iristear, ekintzaz jositako asteburua Igartubeitin\nTailerra. 'Soineko paisaia' erakusketatik abiatuz.\nUmeentzako tailerrak eta Ensemble Diatessaron taldearen kontzertuak biribildu zuten larunbateko agenda\nMIRYAM GALILEA Martes, 4 octubre 2016, 00:15\nSagardo Astearen inaugurazioa bihar goizean aurrera eramango da Ezkio-Itsasoko Igartubeiti Baserri Museoan, baina asteburu honetan ere ekintzak izan dira bertan, haurren tailerrak eta dolarean izandako kontzertuak larunbateko egitaraua biribildu zutelarik.\nLarunbat arratsaldean, 'Soinuak harrapatzen' tailerra burutu zen interpretazio zentruan. Honetan parte hartu zuten haurrek 'Soineko Paisaia' erakusketa ezagutu zuten eta ondoren, «jolasaren bitartez, sentsazioak eta gorputzaren adierazpena landu zituzten, begiak itxi eta entzuten dutenan erreparatuz, jasotzen dutena adierazi dute parte hartzaileek», azaltzen dute Igartubeititik.\nTailerra amaitu eta baserriko dolarean, Zumarragako Antioko XXXIII. Musikaldiaren barne kokatutako kontzertuari hasiera eman zioten. «Oso ondo egon zen. Ensemble Diatessaron taldeak 'Godalet' diskoa grabatu zuen Igartubeitin. Oso kontzertu dinamikoa izan zen, musika tresna ugarirekin eta Maite Larbururen ahotsa ere izugarria», diote museoko arduradunek.\nEnsemble Diatessaron taldea Juan Vegak (Txirula eta txistuak, moldaketak), Maite Larburuk (Biolina eta ahotsa), Josean Pascualek (Espineta), Rafael Bonavitak (Tiorba eta gitarra barrokoa), Agustin Laskurainek (Perkusioa) eta Elena M. de Murguiak (Zango biola eta zuzendari-tza) osatzen dute.\nBeraz, martxa hartzeko asteburu dotorea izan dute Igartubeitin, orain aurrera begira, bihartik hasi eta urriaren 14ra arte Sagardo Asteak biltzen dituen ospakizun eta ekintzetaz gozatzeko aukera izango dugularik.\nGoizeko 11:00etan aurtengo Sagardo Asteko hasiera ekitaldia eta aurkezpena aurrera eramango dira bihar Igartubeitin, Gipuzkoako Foru Aldundiaren Sariak XV. Sagardo Lehiaketako irabazleei diplomak ematearekin, eta ondoren lehenengo zanpaketa egingo da dolarean.\nBaserriaren ahotsa entzuteko aukera urriaren 14ra arte egongo da, egun hauetan zehar ekintza desberdinak aurrera eramango direlarik. Sagar zanpaketak adibidez egunero izango dira, eta zanpaketa bakoitza hasi baino lehen 50 kg sagar gehituko dira kirikoketa erakustaldi bat egiteko. Hilak 12an Jo ala Jo elkartekoek kirikoketa egokiak egin di-tzaten, 150 kg sagar gehituko dira zanpaketaren aurretik.\nBestetik, aurten ere ez da Igartubeitiko Kortabarria familia faltako, oraingoan antzezpenak Urretxu-Zumarragako Karmakros antzerki taldekoen esku izango direlarik, XVII. mende hasieran baserrian bizi izandako familia hau antzeztuz.\nEzkio-Itsason hazten diren sagar barietate desberdinen erakusketa ere izango dugu baserriko atarian; Ezkioko San Migel eliza bisitatzeko aukera zabalduko da egun hauetan, bisita gidatuak eskainiz; eta haurrei zuzendutako tailerra ere ez da faltako aste berezi honetan, oraingoan lau urtetik gorako haurrak dituzten familiek «Sagar tentagarriak» tailer gastronomiko-sentsorialean parte hartzeko aukera izango dutelarik. Tailerra urriaren 8an egingo da, 16:30etik aurrera. Helduei zuzendutako tailerra ere eskainiko da, urriaren 13an 19:00etan 'Sagar dultze dastaketa'-rekin, Rafa Gorrotxategiren eta Sagardoetxearen eskutik, Euskadiko Enogastroomia Museo eta Guneen Sarearen lankidetzarekin. Gastronomiaren ildotik, herriko taberna eta ostatuek 'Sagardo astea' menu berezia eskainiko dute egun hauetan.\nAzkenik, IX. Sagardo Argazki Lehiaketa eta Sagar edo Sagardoarekin egindako errezeten lehiaketa ezin ditugu ahaztu, azken honetan parte hartzeko aukera zabalik dagoelarik dagoeneko, errezeta eta argazkia igartubeiti@gipuzkoa.eus helbidera bidali behar direlarik.\nSagardo Astean aurrera eramango diren ekintzen egiteraua, informazioa eta lehiaketen oinarriak www.igartubeitibaserria.eus helbidean aurkitu daitezke.\nIntenso programa por San Juan\nIratzarri en su 40 aniversario\nUdalekuetan izena emateko epea amaitzear dago\nPaisaia eta neurketa txostenen emaitzak ezagutzeko herri batzarrak antolatuko dira Joseba Albisua invirtió 53 horas en la prueba Powerade Madrid-Lisboa


Zinema Euskaraz: Paddington 2 • ZUZEU\nZinema Euskaraz: Paddington 2 –\nZineuskadik sustatzen duen Zinema Euskaraz programari esker, etzi ostirala “Paddington 2” filma helduko da pantaila handietara.\nMundu mailako arrakasta izan zuen fil me familiar honen jarraipenean, Paddington hartzatxo abenturazalea Brown familiarekin bizi da Windsor Gardens-en. Bizilagunen artean ezaguna egin da, eta bere alaitasuna eta marmelada nonahi zabaltzen ditu.\nEhun urte beteko dituen Izeba Luci-rentzat opari aproposa bilatzen dabilela, Paddington-ek trokelatutako liburu berezi bat aurkituko du Gruber jaunaren antigualeko gauzen dendan, eta hainbat lanetan hasiko da liburua erosi ahal izateko. Baina… liburua lapurtzen dutenean, Paddington eta Browndarren esku geratuko da lapurra agerian uztea.\n* Aurtengo programaren baitan estreinatutako aurreko filma, “Hurrak eta lapurrak 2”, ikusgai duzue oraindik ere zinema aretoetan.


Ostegunean, azaroaren 8an, 19:30ean, “Zure abenturaren bila” programaren saio berri bat egingo da Amaia Kultur Zentroko Hitzaldi Aretoan (sarrera, López de Becerra kaletik). Oraingo honetan, "Iran" ikus-entzunezkoaren emanaldia izango da eta ñaki Caperochippik egingo du aurkezpena. Sarrera doan izango da.\n“ZURE ABENTURAREN BILA" PROGRAMAREN BESTE PROIEKZIO BAT DA: ZETAREN BIDEA BIZIKLETAZ\nOstegunean, martxoaren 22an, 19:30ean, “Zure abenturaren bila” programaren saio berri bat egingo da Amaia Kultur Zentroko Hitzaldi Aretoan (sarrera, López de Becerra kaletik). Oraingo honetan, "Pamir mendilerroan" ikus-entzunezkoaren emanaldia izango da eta Koldo Zubizarreta eta Ainhoa Pérez Nanclares egingo dute euskarazko aurkezpena. Sarrera doan izango da.\nGEORGIA ETA ARMENIA BIZIKLETAZ\nOstegunean, otsailaren 20an, 19:30ean, “Zure abenturaren bila” programaren saio berri bat egingo da Amaia Kultur Zentroko Hitzaldi Aretoan (sarrera, López de Becerra kaletik). Oraingo honetan, "Georgia eta Armenia gurpilEKINbidaiari " ikus-entzunezkoaren emanaldia izango da eta Eneko Redondo egingo du euskarazko aurkezpena. Sarrera doan izango da.\nIrun, Zure abenturaren bila, Amaia K.Z, Eneko Recondo\nTANTTAKA TALDEAK "SOKA" IKUSKIZUNA ANTZEZTUKO DU DATORREN LARUNBATEAN\nDatorren larunbatean otsailaren 3an, Tanttaka Teatro taldea egongo da Amaiako Kultur Zentroan bere ikuskizun “Soka” emateko. Antzezpena 20:00etan hasiko da, sarrerak salgai daude 7,55 euroan, ohizko tokietan.\nIrun, Antzerkia, Amaia K.Z, Tanttaka, Soka


Musika pista bat\nTaberna eta Udako Sukaldea\nCarlos Beach Lafitenia “mota berriko” aire libreko ostalaritza eta ostatu proiektuak natura zaintzera eramaten gaitu; turismo arduratsua egitera.\nLafitenia hondartza bazterrean, ingurune basa eta ikaragarri eder honetan, eraikuntzarik ez. Paisaia antolamendu ongi pentsaturik, gaurko mobil-home-ak zurezko aterpeekin ordezkatuz, surf kultura, yoga eta baratzegintza lehenetsi nahi izan ditugu.\nSukaldean bertako mozkinak lantzen ditugu, etxeko karta garaikide, osasuntsu eta goxo-goxoa eskaintzeko.\nBertutedun eta arduratsu\nCarlos Beach Lafitenia ostatuan praktika bertutedunak bultzatzen ditugu, giza jarduera, fauna eta landaretza aberatsen arteko harmonia eta oreka mantentzeko xedearekin (eguzki energia, hondakinen bereizketa eta birziklatzea, besteak beste)\nAlexandra, Charles eta Lucas Cuxac-ek egitasmo handi nahia eta arduratsua dute, baina aldi berean atsegina eta adiskidetasun giroan daramate beren proiektua.\n2021eko udatik zabalik daude. Zatozte koktel baten edatera, lasai egotera eta jatera, eguerditik 23:30 arte. 2022ko udatik goiti, bertakoak ere ongi etorriak izanen dira ilunabarrean koktel baten edateko, eta jateko eguerditik 23:30 arte. 2022ko udatik goiti hotelaren alde berritua izanen da.\nCarlos Biarritz jatetxea, koktel taberna eta eramateko jatetxea da, Miarritzeko Côte des Basques ospetsuan kokatua. Zatoz Miarritzeko ilunabar ederrenez gozatzera, giro intimo eta musikal batean.


Koadernaketa ikastarorako izen-ematea zabalik Amurrioko kultur etxean – Amurrioko Udala\nKoadernaketa ikastarorako izen-ematea zabalik Amurrioko kultur etxean\n23/02/2021 | by Prentsa\nAmurrioko Udala Arte Eskolaren eskaintza dibertsifikatzen ari da, koadernaketa ikastaro batekin. Pertsonen profil berrien parte-hartzea sustatu nahi duen diziplina da. Tailerrak 12 saio izango ditu eta martxoan hasiko da. Izen-ematea Kultur Etxean egin daiteke.\nKoadernaketa ikastaroa kartoia lantzean oinarritzen da, papera eta kartoia bezalako material birziklagarriekin egindako diseinuak pausoz pauso sortzeko helburuarekin. Montserrat González Barredo Arte Ederretako profesionala eta Amurrioko Arte Eskolako pintura irakaslea arduratuko da tailerra emateaz.\nIkastaroa martxoaren 5ean hasiko da eta 12 saio izango ditu, guztiak ostiraletan 10:00etatik 13:00etara, ekainaren 4ra arte. Ikastaroan gehienez 15 ikasle egon daitezke, beraz, izena eman beharko da Kultur Etxean.


Elhuyar Taldearen oinarrian Elhuyar Fundazioa dago. Fundazioa irabazi-asmorik gabeko erakundea da, eta honako xede hau du: Euskaratik, teknologiaz eta ezagutzaz baliatuz eta zientzia zabalduz, gizarte aktibo, kritiko eta berdinzalea eraikitzea. Beraz, Fundazioa osatzen duten bazkideek bat egiten dute xede horrekin.\nElhuyar Fundazioak euskal gizartean errotutako erakundea izan nahi du, eta, horregatik, gure xedearekin bat datozen pertsona, enpresa eta erakundeekin bat egin nahi dugu.\nPertsona laguntzaileak: 65 euroko ekarpena egiten da urtean, Elhuyar Fundazioko bazkide izateko (ekarpenaren % 30 errenta-aitorpenean desgrabatzeko aukera dago). Beraz, ekarpena 65 eurokoa bada ere, soilik 45,50 euro aterako dira zure poltsikotik.\nEnpresak eta erakundeak: enpresa edo erakunde bakoitzaren neurrira egokitutako eskaintza egiten dugu (eskatu informazioa).\nZer da bazkide izatea? Zer onura dute bazkideek?\nBazkideek bat egiten dute Elhuyarren xedearekin, eta diruz laguntzen dituzte Elhuyarren proiektuak. Bazkideak eragile garrantzitsu dira Elhuyar Fundazioan:\nIritzi eta ideien sorburu dira.\nGure proiektuetako lankide dira.\nElhuyarren ekitaldi eta ekintzetan parte hartzen dute.\nGainera, bazkideek ordezkaritza dute Elhuyar Fundazioaren patronatuan: hiru kide dira pertsona laguntzaileen ordezkari, bost kide erakundeen ordezkari eta beste bost enpresa laguntzaileen ordezkari.\nBazkideek Elhuyar aldizkaria jasotzen dute hiru hilean behin, Elhuyar Hiztegiaren atariko gune aurreratura sar daitezke erabat doan eta % 20ko deskontua dute Elhuyar Fundazioak ekoizten dituen produktuak erosiz gero.\nOso erraza da. Bete formulario hau, eta Elhuyarreko bazkide bihurtuko zara. Gogoratu, 65 euroren ekarpena egin arren, % 30eko desgrabazioa izango duzula errenta-aitorpenean. Inprimakia jasotzen dugunean geu jarriko gara zeurekin harremanetan.\nadministrazioa eta bulegoak diseinua eta arte grafikoak eraikuntza eta herri-lanak erosketak, logistika eta biltegia finantzak eta banka giza baliabideak hezkuntza informatika eta telekomunikazioak ingeniariak eta teknikariak kalitatea, produkzioa eta I+G arlo komertziala eta salmentak lanbideak, arteak eta ofizioak lege-arloa marketina eta komunikazioa osasuna turismoa eta ostalaritza beste batzuk\ngoi-mailako ikasketak edo graduko ikasketak doktoradutza erdi mailako ikasketak graduondokoa lanbide-heziketa\nzientzia eta teknologia giza zientziak\nDatu pertsonalak babesteari buruzko baldintzak onartzen ditut. Ikus baldintzak.


Ugaoko kale garbitzaileek eta lorazainek %26ko soldata igoera erdietsi dute | Geuria\nELA Euskal Sindikatuaren arabera, Ugaoko Udaleko kale garbiketa eta lorezaintzako langileek %26ko soldata igoera lortu dute: “langileek %22ko igoera izango dute 2022rako eta %4koa 2023 eta 2024rako: ia 4.000 euroko igoera”\nLorezain bat, San Migelen // Geuria\nELA Euskal Sindikatuaren arabera, Ugaoko Udaleko kale garbiketa eta lorezaintzako langileek %26ko soldata igoera lortu dute: “langileek %22ko igoera izango dute 2022rako eta %4koa 2023 eta 2024rako: ia 4.000 euroko igoera”. Soldata igoeraz gainera, bestelako helburuak erdietsi dituzte langileek “Rajoy eta Zapateroren lan-erreformetatik babesteko”: hitzarmenaren iraupen mugagabea. Gainera, enpresak ezin izango du aldebakarrez akordioa baliogabetu ez eta jardunaldia aldebakarrez aldatu.\nEkaitz Mentxaka Ugaoko alkatea pozik agertu da egoera honen aurrean: “Berri honek poztasuna baino ekar dezake eta eragina bikoitza izango da herrian: langileentzat berri ezinhobea da alde batetik eta horren eraginez zerbitzu kalitateak gora egingo du, bestetik”. ELAk aldarrikatu du antolaketa eta borroka barik hobekuntzarik ez dagoela, “prekaritatea baizik”.\nSailkatuta: ELA, kale garbitzaileak, Langileak, lorazainak, Portada, soldata igoera, Ugao\nUrteko lehen bizikleta martxa antolatu dute Bilbotik Galdakaora bidegorria aldarrikatzeko